***Службени лист***

***општине Пожега***

|  |
| --- |
| **БРОЈ 12/21, ПОЖЕГА, 30. ЈУН 2021. ГОДИНЕ** |

На основу члана 32. став 1. тачка 2. Закона о локалној самоуправи („Службени гласник РС“ број 129/2007), члана 77, 78 и 79. Закона о буџетском систему („Службени гласник РС“ број 54/09…149/2020) и члана 38. и 113. Статута општине Пожега («Службени лист општине Пожега» број 1/2019), Скупштина општине Пожега, на седници одржаној дана 30.06.2021.године, донела је

**О Д Л У К У О ЗАВРШНОМ РАЧУНУ БУЏЕТА**

**ОПШТИНЕ ПОЖЕГА ЗА 2020. ГОДИНУ**

**ОПШТИ ДЕО**

**Члан 1.**

У консолидованом завршном рачуну општине Пожега за 2020. годину, у Билансу стања на дан 31. децембра 2020. године утврђена је укупна актива у износу од 1.428.820.000,00 динара и укупна пасива у износу од 1.428.820.000,00 динара, и то:

АКТИВА:

- 011000 некретнине и опрема 470.681.000

- 014000 природна имовина 22.036.000

- 015000 нефинансијска имовина у припреми и аванси 337.524.000

- 016000 нематеријална имовина 43.775.000

- 111000 дугорочна домаћа финансијска имовина 298.371.000

- 121000 новчана сред.,пл. метали и хартије од вредности 216.211.000

- 122000 краткорочна потраживања 9.547.000

- 123000 краткорочни пласмани 2.659.000

- 131000 АВР 28.016.000 **СВЕГА АКТИВА: 1.428.820.000**

ПАСИВА:

- 211000 домаће дугорочне обавезе 25.645.000

- 231000 обавезе за плате и додатке 173.000

- 232000 обавезе по основу накнада запосленим 69.000

- 234000 обавезе по осн.соц.допр.на терет послодавца 29.000

- 236000 обавезе по осн.соц.помоћи запосленим 49.000

- 237000 обавезе по осн.сл.путовања и усл.по уговору 80.000

- 243000 обавезе по основу донација и трансфера 992.000

- 245000 обавезе за остале расходе 1.413.000

- 252000 обавезе према добављачима 25.211.000

- 291000 ПВР 12.195.000

- 311000 капитал 1.146.742.000

- 321121 вишак прихода – суфицит 126.826.000

- 321311 нераспор. вишак прихода из ранијих година 89.396.000

**СВЕГА ПАСИВА: 1.428.820.000**

У ванбилансној активи у износу од 24.273.000,00 динара воде се зграде, опрема, земљиште и драгоцености, а у ванбилансној пасиви у износу од 24.273.000,00 динара капитал и обавезе Културног центра у ликвидацији.

**Члан 2.**

У Билансу прихода и расхода у периоду од 01. јануара до 31. децембра 2020. године утврђени су:

1. Укупно остварени текући приходи и примања остварена

по основу продаје нефинансијске имовине 961.699.000

2. Укупно извршени текући расходи и издаци за набавку

нефинансијске имовине 816.938.000

3. Вишак прихода и примања- суфицит (1-2) 144.761.000

4. Кориговање вишка прихода*:* 900.000

*-део нераспоређеног вишка прихода*

*и примања из ранијих година који је коришћен*

*за покриће расх. и издатака текуће године 900.000*

5. Покриће изврш. издатака из текућих прих. и примања 18.835.000

*- утрошена средства текућих прихода*

*и примања за отплату обавеза по кредитима 11.568.000*

*- утрошена средства текућих прихода*

*и примања од продаје неф.имовине*

*за набавку финансијске имовине 7.267.000*

Вишак прихода и примања –суфицит 126.826.000

Структура текућих прихода и примања и текућих расхода и издатака:

- 710000 порези 625.558.000

- 730000 донације и трансфери 270.752.000

- 740000 други приходи 64.132.000

- 770000 меморандумске ставке 395.000

- 820000 примања од продаје залиха 862.000

**УКУПНИ ПРИХОДИ И ПРИМАЊА: 961.699.000**

- 410000 расходи за запослене 227.036.000

- 420000 коришћење услуга и роба 312.412.000

- 440000 отплата камата 695.000

- 450000 субвенције 6.600.000

- 460000 донације,дотације и трансфери 93.479.000

- 470000 социјално осигурање и социјална заштита 26.746.000

- 480000 остали расходи 90.745.000

- 510000 основна средства 59.225.000

**УКУПНИ РАСХОДИ: 816.938.000**

**Члан 3.**

У 2020. години нису остварена примања од продаје финансијске имовине и задуживања, а издаци за набавку финансијске имовине и отплату кредита остварени су у укупном износу од 18.835.000,00 динара и финансирани су из текућих прихода.

|  |  |  |
| --- | --- | --- |
| **РАЧУН ФИНАНСИРАЊА** |  |  |
| **I ПРИМАЊА ОД ПРОДАЈЕ ФИНАНСИЈСКЕ ИМОВИНЕ** | 92 | 0 |
| **II ПРИМАЊА ОД ЗАДУЖИВАЊА** | 91 | 0 |
| 1. Примања од домаћих задуживања | 911 | 0 |
| 2. Примања од иностраног задуживања | 912 | 0 |
| **УКУПНО**  **I+ II** |  | **0** |
| **III НАБАВКА ФИНАНСИЈСКЕ ИМОВИНЕ** | 62 | 7.267.000 |
| **IV ОТПЛАТА ГЛАВНИЦЕ** | 61 | - |
| 1. Отплата главнице домаћим кредиторима | 611 | 11.568.000 |
| 2. Отплата главнице страним кредиторима | 612 | - |
| **УКУПНО** **III + IV** |  | **18.835.000** |
| **V НЕТО ФИНАНСИРАЊЕ (I+ II - III - IV =-V)** |  | **18.835.000** |

Издаци за набавку финансијске имовине извршени су у износу од 7.267.000, а односе се на учешће општине Пожега у капиталу ЈП „Рзав“ по основу финансирања акумулације „Сврачково“.

Отплата главнице домаћим кредиторима извршена је у износу од 11.568.000,00 динара, а односи се на отплату главнице Банци Интеса за кредит за реконструкцију путева у сеоским месним заједницама.

**Члан 4.**

Остварени вишак прихода и примања – суфицит консолидованог биланса прихода и расхода буџета општине Пожега из члана 2.ове Одлуке, у износу од **126.826.000** динара састоји се из:

-дела вишка прихода и примања наменски опредељених у наредну годину у износу од 11.078.000,00 динара (буџет)

-нераспоређеног дела вишка прихода и примања за пренос у наредну годину 115.748.000,00 динара.

**Члан 5.**

У Извештају о капиталним издацима и примањима у периоду од 01. јануара до 31. децембра 2020.године утврђена су укупна примања у износу од 862.000 динара и укупни издаци у износу од 78.060.000 динара. Мањак примања износи 77.198.000 динара.

Структура примања:

- 810000 примања од продаје основних средстава 862.000

СВЕГА:  **862.000**

Структура издатака:

- 510000 основна средства 59.225.000

- 610000 отплата главнице 11.568.000

- 620000 набавка финансијске имовине 7.267.000

СВЕГА:  **78.060.000**

**Мањак примања**   **77.198.000**

**Члан 6.**

У Извештају о новчаним токовима у периоду од 01. јануара до 31. децембра 2020. године утврђени су укупни новчани приливи у износу од 961.699.000 динара, укупни новчани одливи у износу од 835.773.000 динара и вишак новчаних прилива у износу од 125.926.000 динара.

Структура новчаних прилива:

- 710000 порези 625.558.000

- 730000 донације и трансфери 270.752.000

- 740000 други приходи 64.132.000

- 770000 меморандумске ставке 395.000

- 810000 примања од продаје основних средстава 862.000

**СВЕГА НОВЧАНИ ПРИЛИВИ:**

**961.699.000**

Структура новчаних одлива:

- 410000 расходи за запослене 227.036.000

- 420000 коришћење услуга и роба 312.412.000

- 440000 отплата камата 695.000

- 450000 субвенције 6.600.000

- 460000 донације и трансфери 93.479.000

- 470000 права из социјалног осигурања 26.746.000

- 480000 остали расходи 90.745.000

- 510000 основна средства 59.225.000

- 610000 отплата главнице 11.568.000

- 620000 набавка финансијске имовине 7.267.000

**СВЕГА НОВЧАНИ ОДЛИВИ:**

**835.773.000**

Вишак новчаних прилива 125.926.000

Салдо готовине на почетку године 90.285.000

Кориговани приливи 961.699.000

Кориговани одливи 835.773.000

Салдо готовине на крају године **216.211.000**

**Члан 7.**

Укупно извршене отплате по основу кредита у 2020. години износе 12.262.963,16 динара, и то:

|  |  |  |  |
| --- | --- | --- | --- |
|  | укупно | буџет | остали |
| Отплата главнице | 11.567.640,99 | 11.567.640,99 | - |
| Отплата камата | 695.322,17 | 695.322,17 | - |
| **УКУПНО:** | **12.262.963,16** | **12.262.963,16** | **-** |

**Члан 8.**

Извештај о оствареним одступањима даје се на позицијама до којих је дошло до значајнијих одступања од планираних расхода у већим износима:

- раздео 3. Општинска управа, функција 040 Породица и деца, позиција 12-2, економска класификација 541 Земљиште, средства планирана за откуп земљишта за дечје игралиште у износу од 1.500.000,00 динара нису реализована јер није закључен уговор са власником земљишта;

- раздео 3. Општинска управа, функција 130 Опште услуге, позиција 36-1, економска класификација 541 Земљиште, која је планирана за откуп земљишта за кампинг туризам у Тометином пољу, није извршавана због застоја у активностима на реализацији пројекта;

-раздео 3. Општинска управа, функција 421 Пољопривреда, позиција 451 Субвенције реализована је са 68% јер нису реализована средства за субвенцију за вештачко осемењавање крава због рока подношења захтева и поступања по њима;

-раздео 3. Општинска управа, функција 451 Друмски саобраћај, позиција 52, економска класификација 425 Текуће поправке, средства за зимско одржавање путева нису извршена у планираном износу због благе зиме;

-раздео 3. Општинска управа, функција 451 Друмски саобраћај, позиција 57-2, економска класификација 425 Текуће поправке, средства за одржавање атарских путева нису реализована због истека грађевинске сезоне;

-раздео 3. Општинска управа, функција 451 Друмски саобраћај, позиција 58, економска класификација 511 Зграде и грађевински објекти, реализована је са 29%, јер је значајан део средстава за реконструкцију улица и путева планирана ребалансом у децембру месецу, након добијања средстава од републичког буџета. Због истека грађевинске сезоне није вршено уговарање реконструкција појединих улица;

-раздео 3. Општинска управа, функција 474 Вишенаменски развојни пројекти, позиција 61, економска класификација 511 Зграде и грађевински објекти реализована је са 28% планираног износа. Највећи део планираних средстава односи се на израду пројектно техничке документације за реконструкцију и адаптацију Гимназије и Дома здравља.Пројекти из објективних разлога нису завршени (процедурални разлози због измене ПГР, прибављање локацијских услова, додатних геолошких и геодетских подлога и сл). Из тих разлога није било плаћања по закљученим уговорима;

- раздео 3. Општинска управа, функција 630 Водоснадбевање, позиција 68, економска класификација 511 Зграде и грађевински објекти реализована је са 33% од планираног износа. До одступања је дошло због застоја у динамици уговарања и извођења радова на изградњи водовода.

**Члан 9.**

Средства текуће буџетске резерве буџета општине Пожега за 2020. годину распоређивана су решењима извршног органа за непланиране и недовољно планиране расходе, у укупном износу од7.945.751,00 динара, а коришћена за следеће намене:

|  |  |  |  |  |  |
| --- | --- | --- | --- | --- | --- |
| Раздео | Глава | Функц. | Конто | Назив | Износ |
| 1-Председник | 0 | 110 | 423 | Услуге по уговору | 360.000,00 |
| 3-Опш.управа | 0 | 090 | 472 | Накнаде за соц.заштиту | 30.000,00 |
|  | 0 | 130 | 414 | Соц.давања запосленим | 200.000,00 |
|  |  |  | 423 | Услуге по уговору | 550.000,00 |
|  |  |  | 512 | Машине и опрема | 917.928,00 |
|  | 0 | 451 | 425 | Текуће поправке и одрж. | 172.000,00 |
|  | 0 | 473 | 423 | Услуге по уговору | 600.000,00 |
|  | 0 | 474 | 511 | Зграде и грађ.објекти | 450.000,00 |
|  | 0 | 510 | 424 | Специјализоване услуге | 370.000,00 |
|  | 0 | 760 | 463 | Донације и трансфери | 562.000,00 |
|  | 0 | 820 | 423 | Услуге по уговору | 311.000,00 |
|  | 0 | 860 | 512 | Машине и опрема | 76.000,00 |
| Месне заједн. | 3.7 | 160 | 425 | Текуће поправке и одржав. | 236.000,00 |
|  |  |  | 426 | Материјал | 23.000,00 |
|  |  |  | 483 | Новчане казне по реш.суда | 2.000,00 |
| Туристичка | 3.8 | 473 | 426 | Материјал | 1.000,00 |
|  |  |  | 483 | Новчане казне по реш.суда | 2.496.923,00 |
|  |  |  | 511 | Зграде и грађ.објекти | 576.000,00 |
| 4-Скупштина | 4.1 | 110 | 426 | Материјал | 2.000,00 |
| 5-Опш.правоб | 0 | 130 | 416 | Награде,бонуси и ост.расх | 9.900,00 |
|  |  |  |  | **УКУПНО:** | **7.945.751,00** |

**Члан 10.**

У складу са чланом 61. Закона о буџетском систему, решењима извршног органа у 2020. години у текућу буџетску резерву пренета су средства у укупном износу од  **13.500.000,00** динара са следећих позиција:

|  |  |  |  |  |  |
| --- | --- | --- | --- | --- | --- |
| Раздео | Глава | Функц. | Конто | Назив | Износ |
| 3-Опш.управа | 0 | 451 | 425 | Текуће поправке и одржав. | 6.000.000,00 |
|  |  |  | 511 | Зграде и грађевински објек | 6.000.000,00 |
|  | 0 | 630 | 511 | Зграде и грађевински објек | 1.500.000,00 |
|  |  |  |  | **УКУПНО:** | **13.500.000,00** |

Средства из става 1. овог члана распоређивана су решењима извршног органа, а коришћена за следеће намене:

|  |  |  |  |  |  |
| --- | --- | --- | --- | --- | --- |
| Раздео | Глава | Функц. | Конто | Назив | Износ |
| 3-Опш.управа | 0 | 040 | 511 | Зграде и грађ.објекти | 9.500.000,00 |
|  | 0 | 451 | 423 | Услуге по уговору | 2.500.000,00 |
|  | 0 | 510 | 424 | Специјализоване услуге | 1.500.000,00 |
|  |  |  |  | **УКУПНО:** | **13.500.000,00** |

**Члан 11.**

Средства сталне буџетске резерве буџета општине Пожега за 2020. годину распоређивана су решењима извршног органа у укупном износу од **1.300.000,00** динара, а коришћена за следеће намене:

- раздео 3.функција 130. конто 484 Накнада штете 1.300.000,00

**УКУПНО СТАЛНА РЕЗЕРВА:** **1.300.000,00**

**Члан 12.**

У 2020. години укупно је остварено 70.160.048,88динара наменских средстава. У следећој табели дајемо преглед утрошка ових средстава:

|  |  |  |  |
| --- | --- | --- | --- |
| **намена** | **износ дин** | **утрошено дин** | **за пренос у 2021.год.** |
| **Наменски трансфер за социјалну заштиту** (добијено од Министарства за рад, запошљавање и социјалну политику, а реализовано преко Општинске управе за личне пратиоце) | **3.166.484,27** | **3.166.484,27** | **0** |
| **Средства за суфинансирање мера популационе политике** (добијено од Републичког буџета, реализовано преко Општинске управе за изградњу дечјег игралишта) | **2.635.000,00** | **2.635.000,00** | **0** |
| **Средства за самосталне уметнике - помоћ у пандемији** (добијено од Републичког буџета, реализовано преко Општинске управе) | **321.429,00** | **321.429,00** | **0** |
| **Средства за избегла и расељена лица**  Пренето по завршном рачуну за 2019.годину | **16.928.907,64** | **14.408.907,64** | **2.520.000,00** |
| **Средства за избегла и расељена лица**  Добијено од Комесаријата за избеглице у 2020.год | **2.475.000,00** | **0,00** | **2.475.000,00** |
| **Средства за ПДВ за радове на уређењу делова Засељске реке и потока Дубоко**  (Средствадобијена од Канцеларије за јавна улагања, која финансира радове директно на рачуне извођача радова, а средства за ПДВ преноси локалним буџетима.) | **15.725.313,00** | **15.725.313,00** | **0** |
| **Средства за израду пројекта трансфер станице** (добијено од Републичког буџета) | **6.000.000,00** | **0** | **6.000.000,00** |
| **Средства за припремни предшколски програм**  (Средствадобијена од Републичког буџета. Реализована су преко Дечјег вртића.) | **5.518.948,98** | **5.518.948,98** | **0** |
| **Средства за „Инклузију Рома путем службе за запошљавање“**  (пројекат финансира Европска унија и на девизни рачун је уплатила 47.237,35 евра. У 2019. и 2020.години укупно је конвертовано 46.790,00,00 евра и уплаћено на буџет) | **3.830.213,65** | **3.830.213,65** | **0** |
| **Средства за рекултивацију земљишта на депонији Годовик**  (Средствадобијена од Републичког буџета у 2018.години) | **1.440.000,00** | **1.440.000,00** | **0** |
| **Средства на подрачуну Општинске управе –„УНОПС-ЕУПРО-ДОНАЦИЈЕ“**  ( Средства се налазе на подрачуну Општинске управе, а намењена су за реконструкцију биоскопа. На дан 31.12.2020.године на подрачуну има 166.256,94 динара, од чега су 82.718,89 динара средства донатора, а разлика су средства буџета). | **12.118.752,34** | **12.036.033,45** | **82.718,89** |
| **УКУПНО:** | **70.160.048,88** | **59.082.329,99** | **11.077.718,89** |

Неутрошена наменска средства у износу од 10.995.000,00 динара (без средстава на посебном рачуну) биће саставни део средстава на конту 321 Утврђивање резултата пословања.

Поред наведеног општина Пожега има на девизном рачуну на дан 31.12.2020. године 447,35 евра. Средства су намењена за реализацију пројекта „Инклузија Рома путем службе за запошљавање“.

**Члан 13.**

Завршни рачун буџета општине Пожега за 2020.годину са свим својим прилозима и Извештај о извршењу Одлуке о буџету општине Пожега за 2020. годину саставни је део ове Одлуке.

**Члан 14.**

Ова Одлука ступа на снагу даном објављивања у «Службеном листу општине Пожега».

**01 број 011-20/2021**

**СКУПШТИНА ОПШТИНЕ ПОЖЕГА**

**Председник,**

**Дејан Мркић, с.р.**

На основу члана 32. Закона о локалној самоуправи («Службени гласник РС» број 129/2007…47/2018), члана 47. и 63. Закона о буџетском систему («Службени гласник РС»број 54/2009…149/20) и члана 113. Статута општине Пожега («Службени лист општине Пожега» број 1/19), Скупштина општине Пожега на седници одржаној дана 30.06.2021.године, донела је

**О Д Л У К У**

**О РЕБАЛАНСУ БУЏЕТА ОПШТИНЕ ПОЖЕГА**

**ЗА 2021.ГОДИНУ**

**Члан 1.**

Члан 1. Одлуке о буџету општине Пожега за 2021. годину мења се и гласи:

**А. РАЧУН ПРИХОДА И ПРИМАЊА, РАСХОДА И ИЗДАТАКА**

Укупни приходи и примања остварени по

основу продаје нефинансијске имовине  **944.016.000** динара

*1. средства из буџета 923.460.000 динара*

*2. додатни приходи 20.556.000 динара*

Укупни расходи и издаци за набавку

нефинансијске имовине **1.132.198.000** динара

*1. расходи и издаци из буџета 1.111.642.000 динара*

*2. расходи и издаци из додатних прихода 20.556.000 динара*

**Буџетски суфицит-дефицит** -**188.182.000 динара**

Издаци за набавку финансијске имовине

(у циљу спровођења јавних политика) 0 динара

**Укупни фискални суфицит-дефицит -188.182.000 динара**

**Б.РАЧУН ФИНАНСИРАЊА**

Примања од продаје финансијске имовине

и задуживања 0 динара

Пренети вишак прихода 210.144.000 динара

Издаци за набавку финансијске имовине и

отплату главнице дуга 21.962.000 динара

**Нето финансирање 188.182.000 динара**

**Члан 2.**

Члан 2. Одлуке о допунском буџету општине Пожега за 2021. годину мења се и гласи:

Приходи и примања и расходи и издаци остварени по основу продаје нефинансијске имовине утврђени су у следећим износима у Рачуну прихода и примања, расхода и издатака:

|  |  |  |
| --- | --- | --- |
|  | Економска класификација | Износ |
| 1. | 2. | 3. |
| **А.РАЧУН ПРИХОДА И ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ И РАСХОДА И ИЗДАТАКА ЗА НАБАВКУ НЕФИНАНСИЈСКЕ ИМОВИНЕ БУЏЕТА ОПШТИНЕ** |  |  |
| ***I УКУПНИ ПРИХОДИ И ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ*** | 7+8 | **944.016.000** |
| Текући приходи: | 7 | **936.266.000** |
| 1. Порески приходи | 71 | **610.720.000** |
| 1.1. Порез на доходак,добит и капиталне добитке | 711 | 434.010.000 |
| 1.2. Порез на фонд зарада | 712 | 10.000 |
| 1.3. Порез на имовину | 713 | 113.500.000 |
| 1.4. Порез на добра и услуге | 714 | 28.200.000 |
| 1.5. Други порези | 716 | 35.000.000 |
| 2. Непорески приходи, од чега: | 74 | **103.036.000** |
| 2.1. Приходи од имовине | 741 | 16.400.000 |
| 2.2. Приходи од продаје добара и услуга | 742 | 49.956.000 |
| *од тога:сопствени приходи индирект.буџ.корисника* |  | *17.356.000* |
| 2.3. Новчане казне | 743 | 12.180.000 |
| 2.4. Добровољни трансфери од физ.и правн.лица | 744 | 24.000.000 |
| 2.5. Мешовити и неодређени приходи | 745 | 500.000 |
| 3. Меморандумске ставке за рефундацију расхода | 771+772 | **200.000** |
| 4. Донације | 731+732 | **1.100.000** |
| *Донације индиректних буџетских корисника* |  | *0* |
| 5. Трансфери | 733 | **221.210.000** |
| *од тога:трансфери од др. нивоа власти индир.корисн.* |  |  |
| 6. Примања од продаје нефинансијске имовине | 8 | **7.750.000** |
| *од тога:примања од продаје неф.имовине индир.корисн.* |  | *3.200.000* |
| ***II УКУПНИ РАСХОДИ ИЗДАЦИ ЗА НАБАВКУ НЕФИНАНСИЈСКЕ ИМОВИНЕ*** | 4+5 | **1.132.198.000** |
| Текући расходи: | 4 | **899.138.000** |
| 1. Расходи за запослене | 41 | 232.649.000 |
| *од тога из средстава индиректних буџ.корисника* |  | *214.000* |
| 2. Коришћење услуга и роба | 42 | 381.317.000 |
| *од тога из средстава индиректних буџ.корисника* |  | *7.012.000* |
| 3. Отплата камата | 44 | 800.000 |
| 4. Субвенције | 45 | 13.800.000 |
| 5. Издаци за социјалну заштиту | 47 | 26.945.000 |
| 6. Остали расходи | 48+49 | 105.083.000 |
| *од тога из средстава индиректних буџ.корисника* |  | *30.000* |
| 7. Трансфери | 46 | 138.544.000 |
| *од тога из средстава индиректних буџ.корисника* |  | *13.200.000* |
| 8. Издаци за нефинансијску имовину | 5 | **233.060.000** |
| *од тога из средстава индиректних буџ.корисника* |  | *100.000* |
| **III БУЏЕТСКИ СУФИЦИТ(БУЏЕТСКИ ДЕФИЦИТ) (I-II)** | (7+8)-(4+5) | **-188.182.000** |
| **Б. РАЧУН ФИНАНСИРАЊА** |  |  |
| **IV ПРИМАЊА ОД ПРОДАЈЕ ФИНАНС. ИМОВИНЕ** | 92 | **0** |
| **V ПРИМАЊА ОД ЗАДУЖИВАЊА** | 91 | **0** |
| 1. Примања од домаћих задуживања | 911 | 0 |
| 2. Примања од иностраног задуживања | 912 | 0 |
| **VI НЕУТРОШЕНА СРЕДСТВА ИЗ ПРЕТХ.ГОДИНЕ** | 3 | **210.144.000** |
| **VII НАБАВКА ФИНАНСИЈСКЕ ИМОВИНЕ** | 62 | **10.462.000** |
| **VIII ОТПЛАТА ГЛАВНИЦЕ** | 61 | **11.500.000** |
| 1. Отплата главнице домаћим кредиторима | 611 | 11.500.000 |
| 2. Отплата главнице страним кредиторима | 612 | 0 |
| **IX НЕТО ФИНАНСИРАЊЕ (IV+V+VI-VII-VIII= -III)** |  | **188.182.000** |

**Члан 3.**

Члан 3. Одлуке о буџету општине Пожега за 2021.годину мења се и гласи:

Планирани капитални издаци буџетских корисника за 2021, 2022. и 2023. годину исказују се у следећем прегледу:

|  |  |  |  |  |  |
| --- | --- | --- | --- | --- | --- |
| Ек.  кл. | Р.  бр | Опис | Износ у динарима | | |
| 2021. | 2022. | 2023. |
| 1. | 2. | 3. | 4. | 5. | 6. |
|  |  | **А. КАПИТАЛНИ ПРОЈЕКТИ** | **204.624.000** |  |  |
| **511** |  | **Зграде и грађевински објекти** | **204.624.000** |  |  |
|  | 1. | **Изградња и реконструкција улица и путева** | 110.500.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта: 110.500.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 2. | **Израда просторних и урбанистичких планова** | 500.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта: 500.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 3. | **Израда вишенаменских развојних пројеката** | 39.500.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта: 39.500.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 4. | **Изградња канализационих мрежа** | 16.100.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта: 16.100.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 5. | **Изградња водоводних мрежа** | 23.800.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта: 23.800.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 6. | **Набавка идеалне половине стамбеног простора за решавање стамбених потреба ромске породице** | 1.500.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта: 1.500.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 7. | **Спортско - културни центар - развој спортске инфраструктуре** | 5.980.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:5.980.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 8. | **Дечји вртић - реконструкција кухиње и изградња модуларних учионица** | 6.600.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:6.600.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 9. | **Месне заједнице-кап.одржавање објеката** | 144.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:144.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  |  |  |  |  |  |
|  |  | **Б. ОСТАЛИ КАПИТАЛНИ ИЗДАЦИ** | **26.836.000** | **30.000.000** | **27.000.000** |
| **512** |  | **Машине и опрема** | **25.286.000** | **30.000.000** | **27.000.000** |
|  | 1. | **Постављање радара и сигурносних камера** | 20.000.000 | 30.000.000 | 27.000.000 |
|  |  | Година почетка финансирања пројекта: 2021. |  |  |  |
|  |  | Година завршетка финансирања пројекта: 2023. |  |  |  |
|  |  | Укупна вредност пројекта:77.000.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 2. | **Набавка опреме за Општинску управу Пожега** | 2.200.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:2.200.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 3. | **Набавка опреме за Народну библиотеку** | 150.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:150.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 4. | **Набавка опреме за Спортско културни центар** | 660.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:660.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 5. | **Набавка опреме за Дечји вртић** | 2.000.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:2.000.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 6. | **Набавка опреме за Месне заједнице** | 96.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:96.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 7. | **Набавка опреме за Туристичку организацију** | 130.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:130.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  | 8. | **Набавка опреме за Општинско правобран.** | 50.000 |  |  |
|  |  | Година почетка финансирања пројекта: 2021 |  |  |  |
|  |  | Година завршетка финансирања пројекта: 2021 |  |  |  |
|  |  | Укупна вредност пројекта:50.000 |  |  |  |
|  |  | Извори финансирања: |  |  |  |
|  |  | - из текућих прихода буџета |  |  |  |
|  |  |  |  |  |  |
| **515** |  | **Нематеријална имовина** | **1.550.000** |  |  |
|  | 1. | Књиге у Народној библиотеци | 650.000 |  |  |
|  | 2. | Софтвери у Општинској управи | 900.000 |  |  |
|  |  |  |  |  |  |
|  |  | **В. КАПИТАЛНИ ТРАНСФЕРИ ОСТАЛИМ НИВОИМА ВЛАСТИ (радови и опрема)** | **13.259.000** |  |  |
| **463** |  | **Донације и трансфери** |  |  |  |
|  | 1. | Основно образовање | 8.090.000 |  |  |
|  | 2. | Средње образовање | 5.169.000 |  |  |
|  |  |  |  |  |  |
|  |  | **УКУПНО А+Б+В** | **244.719.000** | **30.000.000** | **27.000.000** |

**Члан 4.**

У члану 22. – ПРИХОДИ у Билансу прихода и расхода врше се следеће измене:

-321120 Вишак или мањак прихода додаје се износ „124.855.000“;

-321310 Нераспоређени вишак прихода из ранијих година износ „98.450.000“ замењује се износом „85.289.000“;

-713120 Порез на имовину износ „90.000.000“ замењује се износом „91.500.000“;

-733150 Текући трансфери од других нивоа власти у корист нивоа општина износ „215.000.000“ замењује се износом „221.210.000“;

-744250 Капитални добровољни трансфери од физичких и правних лица износ „13.000.000“ замењује се износом „24.000.000“.

**Члан 5.**

У члану 22. – РАСХОДИ у Билансу прихода и расхода врше се следеће измене:

-421000 Стални трошкови износ „36.327.000“ замењује се износом „36.390.000“;

-422000 Трошкови путовања износ „43.608.000“ замењује се износом „53.668.000“;

-423000 Услуге по уговору износ „84.213.000“ замењује се износом „84.438.000“;

-424000 Специјализоване услуге износ „83.835.000“ замењује се износом „87.320.000“;

-425000 Текуће поправке и одржавање износ „77.899.000“ замењује се износом „86.045.000“;

-426000 Материјал износ „26.434.000“ замењује се износом „26.444.000“;

-463000 Дотације и трансфери осталим нивоима власти износ „116.344.000“ замењује се износом „123.344.000“;

-472000 Накнаде за социјалну заштиту из буџета износ „14.550.000“ замењује се износом „26.945.000“;

-481000 Дотације невладиним организацијама износ „57.606.000“ замењује се износом „59.106.000“;

-483000 Новчане казне по решењу судова износ „18.450.000“ замењује се износом „25.599.000“;

-485000 Накнада штете за повреде од стране државних органа износ „7.000.000“ замењује се износом „8.000.000“;

-499000 Средства резерве-текућа износ „845.000“ замењује се износом „6.088.000“;

-511000 Зграде и грађевински објекти износ „130.996.000“ замењује се износом „204.624.000“;

-515000 Нематеријална имовина износ „1.050.000“ замењује се износом „1.550.000“.

**Члан 6.**

У Посебном делу буџета врше се следеће измене:

-функција 090 Социјална заштита некласификована на другом месту, програм 0901 Социјална и дечја заштита, програмска активност 0001 Социјалне помоћи, позиција 14, економска класификација 463 Донације и трансфери осталим нивоима власти износ „9.070.000“ замењује се износом „10.070.000“;

-функција 090 Социјална заштита некласификована на другом месту, програм 0901 Социјална и дечја заштита, програмска активност 0001 Социјалне помоћи, позиција 15, економска класификација 472 Накнаде за социјалну заштиту из буџета износ „11.800.000“ замењује се износом „24.195.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 34, економска класификација 483 Новчане казне по решењу судова износ “18.350.000“ замењује се износом „25.350.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 35, економска класификација 485 Накнада штете за повреде од стране државних органа износ “7.000.000“ замењује се износом „8.000.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 36-1, економска класификација 515 Нематеријална имовина износ “400.000“ замењује се износом „900.000“;

-функција 130 Опште услуге, програм 0602 Локална самоуправа, програмска активност 0009 Текућа буџетска резерва, позиција 37, економска класификација 499 Средства резерве-текућа износ “845.000“ замењује се износом „6.088.000“;

-функција 160 Опште јавне услуге које нису класификоване на другом месту, програм 0602 Локална самоуправа, програмска активност 0001 Функционисање локалне самоуправе и градских општина, позиција 41, економска класификација 422 Трошкови путовања износ “40.000.000“ замењује се износом „50.000.000“;

-функција 451 Друмски саобраћај, програм 0701 Организација саобраћаја и саобраћајна инфраструктура, пројекат 4006 Зимско одржавање путева, позиција 51, економска класификација 425 Текуће поправке и одржавање износ „11.198.000“ замењује се износом „13.198.000“;

-функција 451 Друмски саобраћај, програм 0701 Организација саобраћаја и саобраћајна инфраструктура, пројекат 4008 Крпљење ударних рупа, позиција 53, економска класификација 425 Текуће поправке и одржавање износ „11.000.000“ замењује се износом „17.000.000“;

-функција 451 Друмски саобраћај, програм 0701 Организација саобраћаја и саобраћајна инфраструктура, програмска активност 0002 Одржавање саобраћајне инфраструктуре, позиција 59, економска класификација 511 Зграде и грађевински објекти износ „70.000.000“ замењује се износом „110.500.000“;

-функција 452 Водени саобраћај, програм 0401 Заштита животне средине, програмска активност 0003 Заштита природе, позиција 59-1, економска класификација 424 Специјализоване услуге додаје се износ „3.000.000“;

-функција 474 Вишенаменски развојни пројекти, програм 1501 Локални економски развој, програмска активност 0001 Унапређење привредног и инвестиционог амбијента, позиција 62, економска класификација 511 Зграде и грађевински објекти износ „28.500.000“ замењује се износом „39.500.000“;

-функција 510 Управљање отпадом, програм 1102 Комуналне делатности, програмска активност 0006 Одржавање гробаља и погребне услуге, позиција 65, економска класификација 424 Специјализоване услуге износ „500.000“ замењује се износом „1.000.000“;

-функција 520 Управљање отпадним водама, програм 0401 Заштита животне средине, програмска активност 0004 Управљање отпадним водама, позиција 66-1, економска класификација 511 Зграде и грађевински објекти износ „500.000“ замењује се износом „16.100.000“;

-функција 630 Водоснабдевање, програм 1102 Комуналне делатности, програмска активност 0008 Управљање и снабдевање водом за пиће, позиција 67, економска класификација 511 Зграде и грађевински објекти износ „22.800.000“ замењује се износом „23.800.000“;

-функција 760 Здравство некласификовано на другом месту, програм 1801 Здравствена заштита, програмска активност 0001 Функционисање установа примарне здравствене заштите, позиција 72, економска класификација 463 Донације и трансфери износ „1.336.000“ замењује се износом „1.736.000“;

-функција 810 Услуге рекреације и спорта, програм 1301 Развој спорта и омалдине, програмска активност 0002 Подршка предшколском и школском спорту, позиција 76, економска класификација 481 Дотације невладиним организацијама износ „1.000.000“ замењује се износом „2.500.000“;

-функција 912 Основно образовање, програм 2002 Основно образовање, програмска активност 0001 Функционисање основних школа, позиција 81, економска класификација 463 Донације и трансфери износ „51.447.000“ замењује се износом „56.547.000“;

-функција 920 Средње образовање, програм 2003 Средње образовање, програмска активност 0001 Функционисање средњих школа, позиција 83, економска класификација 463 Донације и трансфери износ „51.929.000“ замењује се износом „52.429.000“;

-функција 820 Услуге културе, глава 3.1 Народна библиотека, програм 1201 Развој културе, програмска активност 0001 Функционисање локалних установа културе, позиција 99, економска класификација 423 Услуге по уговору износ „1.250.000“ замењује се износом „1.295.000“;

-функција 820 Услуге културе, глава 3.1 Народна библиотека, програм 1201 Развој културе, програмска активност 0001 Функционисање локалних установа културе, позиција 107, економска класификација 424 Специјализоване услуге износ „395.000“ замењује се износом „350.000“;

-функција 860 Рекреација, спорт, култура и вере, глава 3.2 Спортско културни центар, програм 1301 Развој спорта и омладине, пројекат 5006 Развој спортске инфраструктуре, позиција 128, економска класификација 511 Зграде и грађевински објекти износ „3.480.000“ замењује се износом „5.480.000“;

-функција 911 Предшколско образовање, глава 3.4 дечји вртић, програм 2001 Предшколско васпитање, програмска активност 0001 Функционисање предшколских установа, позиција 146-1, економска класификација 511 Зграде и грађевински објекти износ „3.000.000“ замењује се износом „6.600.000“;

-функција 160 Опште јавне услуге које нису класификоване на другом месту, глава 3.7 Месне заједнице, програм 0602 Локална самоуправа, програмска активност 0002 Функционисање месних заједница, позиција 148, економска класификација 421 Стални трошкови износ “870.000“ замењује се износом „873.000“;

-функција 160 Опште јавне услуге које нису класификоване на другом месту, глава 3.7 Месне заједнице, програм 0602 Локална самоуправа, програмска активност 0002 Функционисање месних заједница, позиција 149-1, економска класификација 424 Специјализоване услуге додаје се износ “30.000“;

-функција 160 Опште јавне услуге које нису класификоване на другом месту, глава 3.7 Месне заједнице, програм 0602 Локална самоуправа, програмска активност 0002 Функционисање месних заједница, позиција 150, економска класификација 425 Текуће поправке и одржавање износ “13.816.000“ замењује се износом „13.962.000“;

-функција 160 Опште јавне услуге које нису класификоване на другом месту, глава 3.7 Месне заједнице, програм 0602 Локална самоуправа, програмска активност 0002 Функционисање месних заједница, позиција 151, економска класификација 426 Материјал износ “779.000“ замењује се износом „789.000“;

-функција 160 Опште јавне услуге које нису класификоване на другом месту, глава 3.7 Месне заједнице, програм 0602 Локална самоуправа, програмска активност 0002 Функционисање месних заједница, позиција 152, економска класификација 483 Новчане казне по решењу судова износ “100.000“ замењује се износом „249.000“;

-функција 160 Опште јавне услуге које нису класификоване на другом месту, глава 3.7 Месне заједнице, програм 0602 Локална самоуправа, програмска активност 0002 Функционисање месних заједница, позиција 153, економска класификација 511 Зграде и грађевински објекти износ “216.000“ замењује се износом „144.000“;

-функција 473 Туризам, глава 3.8 Туристичка организација, програм 1502 развој туризма, пројекат 4004 Квалификационо предтакмичење младих трубачких оркестара, позиција 155, економска класификација 423 услуге по уговору износ „700.000“ замењује се износом „1.000.000“;

-функција 473 Туризам, глава 3.8 Туристичка организација, програм 1502 развој туризма, пројекат 4006 Инфо табле, паметна клупа и лед екрани, позиција 157, економска класификација 423 услуге по уговору брише се износ „120.000“;

-функција 473 Туризам, глава 3.8 Туристичка организација, програм 1502 развој туризма, програмска активност 0002 промоција туристичке понуде, позиција 162, економска класификација 421 Стални трошкови износ „245.000“ замењује се износом „305.000“;

-функција 473 Туризам, глава 3.8 Туристичка организација, програм 1502 развој туризма, програмска активност 0002 промоција туристичке понуде, позиција 163, економска класификација 422 Трошкови путовања износ „380.000“ замењује се износом „440.000“.

**Члан 7.**

Изменама у члану 3. 4. 5. и 6. ове Одлуке извршиће се одговарајуће измене збирова у Билансу прихода и расхода буџета и распореду прихода по функцијама, главама , програмима, програмским активностима, пројектима и разделима буџета.

**Члан 8.**

Ова Одлука ступа на снагу даном доношења, а објавиће се у «Службеном листу општине Пожега».

**01 број 011-35/2021**

**СКУПШТИНА ОПШТИНЕ ПОЖЕГА**

**Председник,**

**Дејан Мркић, с.р.**

На основу члана 11. и члана 32. тачка 1. Закона о локалној самоуправи („Службени гласник Републике Србије“, број 129/2007, 83/14 – др. закон, 101/16 и 47/18), члана 117. Статута општине Пожега (''Службени лист општине Пожега'', бр. 1/19), Скупштина општине Пожега на седници одржаној 30.06.2021. године, донела је

**О Д Л У К У**

**О ДОПУНИ СТАТУТА ОПШТИНЕ ПОЖЕГА**

Члан 1.

У члану 38. Статута општине Пожега (''Службени лист општине Пожега'', бр. 1/19) додаје се нови став који гласи:

''Скупштина општине може одлуком своја овлашћења из тачке 17. овог члана пренети на Општинско веће.''

Члан 2.

Ова Одлука ступа на снагу осмог дана од дана објављивања у ''Службеном листу општине Пожега''.

**01 Број: 011-36/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Дејан Мркић, с.р.**

На основу члана 38. став 1. тачка 17. и става 2. и члана 113. Статута општине Пожега (''Службени лист општине Пожега'', бр. 1/2019), Скупштина општине Пожега, на седници одржаној 30.06.2021. године, донела је

**О Д Л У К У**

**о преносу овлашћења на Општинско**

**веће општине Пожега**

Члан 1.

Скупштина општине преноси на Општинско веће право да одлучује, односно доноси акте и:

* одлучује о отуђењу, размени и давању у закуп непокретности која је у јавној својини Општине, одлучује о прибављању, коришћењу, управљању и располагању непокретностима које су у јавној својини Општини а које користе органи Општине, јавна предузећа, месне заједнице, установе и друге организације чији је оснивач Општина, утврђује висину накнада за коришћење и закуп пословног простора, стамбених зграда, станова и гаража.

Члан 2.

Општинско веће ће најмање једанпут у шест месеци извештавати Скупштину о донетим одлукама по пренетом овлашћењу из члана 1. ове Одлуке.

Применом ове Одлуке проширује се примена Одлуке о прибављању, располагању и управљању стварима у јавној својини општине Пожега (''Службени лист општине Пожега'', бр.2/2021), где су ова овлашћења дата Скупштини, па ће се где год стоји реч ''Скупштина'', у складу са чланом 1, сматрати да је то и Општинско веће.

Члан 3.

Ова Одлука ступа на снагу осмог дана од дана објављивања у ''Службеном листу општине Пожега''.

**01 Број: 011-37/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК СКУПШТИНЕ,**

***Дејан Мркић, с.р.***

На основу члана 32. став 1. тачка 6. Закона о локалној самоуправи (,,Сл. гласник РС” бр.129/07, 83/14 и 101/16-др.закон и 47/18 ), а у вези члана 45, 57, 65, 68, 72.и 209. Закона о социјалној заштити ( ,,Сл. гласник РС”, бр. 24/11) и члана 38. став 1. тачка 7. Статута општине Пожега (,,Сл. лист општине Пожега”, бр. 1/19), Скупштина општине Пожега на седници одржаној 30.06.2021. године, донела је

**О Д Л У К У**

**о изменама и допунама Одлуке о правима и услугама**

**у социјалној заштити општине Пожега**

**Члан 1.**

У Одлуци о правима и услугама у социјалној заштити општине Пожега ( ,,Сл. лист општине Пожега”, бр. 5/11) у поглављу II ПРАВА И УСЛУГЕ У СОЦИЈАЛНОЈ ЗАШТИТИ, у члану 3. став 2. после редног броја 9. додаје се редни број ,,10. Право на ванредну новчану помоћ.”

**Члан 2.**

У поглављу III ПРАВА У СОЦИЈАЛНОЈ ЗАШТИТИ, после члана 20. додаје се:,,10.ПРАВО НА ВАНРЕДНУ НОВЧАНУ ПОМОЋ” и чланови:

,, Члан 20а

Право на ванредну новчану помоћ могу остварити:

1. Појединац који се разболи од тешке болести, односно породица чији се члан разболи од тешке болести(малигна обољења, тежи облици дијабетеса, хемофилија, тешка психичка обољења и поремећаји, прогресивна нервно-мишићна обољења, церебрална парализа, мултиплекс склероза, реуматска грозница, коронарне и цереброваскуларне болести, системске аутоимуне болести, хронична бубрежна инсуфицијенција и цистична фиброза и друге болести са тешким последицама) и то за потребе учешћа у набавци неопходних медицинских помагала и медикамената који не могу да се обезбеде на терет обавезног здравственог осигурања и учешћа у трошковима операција, уколико се исте плаћају,
2. Породице у којима несрећним случајем наступи смрт једног или више чланова породице,
3. Појединац или породица за потребе отклањања оштећења на стамбеним објектима који су проузроковани непогодама (поплава, земљотрес,еколошко загађење и друго).

Члан 20 б

Услов за остваривање права на ванредну новчану помоћ је да просечни месечни приход породице у претходна три месеца, у односу на месец у коме је поднет захтев, не прелази износ просечне нето зараде у Републици Србији према последњим објављеним подацима органа надлежног за послове статистике.

Износ ванредне новчане помоћи може се исплатити највише у износу до једне и по просечне нето зараде у Републици Србији према последњем објављеном податку у моменту подношења захтева.

Право на ванредну новчану помоћ може се остварити једном у току године по сваком основу.

Члан 20 в

О остваривању права на ванредну помоћ и висини помоћи одлучујеЦентар за социјални рад доношењем решења.

У поступку решавања о праву на ванредну новчану помоћ, Центар за социјални рад је дужан да цени да ли се пружањем и других права и услуга социјалне заштите може ефикасније постићи задовољење потребе корисника.”

**Члан 3**.

У поглављу II ПРАВА И УСЛУГЕ У СОЦИЈАЛНОЈ ЗАШТИТИ, у члану 4. став 4, у делу Услуге подршке за самосталан живот, брише се реч ,,телесним .“

**Члан 4.**

У поглављу IV УСЛУГЕ У СОЦИЈАЛНОЈ ЗАШТИТИ, УСЛУГЕ ПОДРШКЕ ЗА САМОСТАЛАН ЖИВОТ, после члана 47. Одлуке брише се досадашњи Одељак 3. и нови гласи:

,, 2. ПЕРСОНАЛНА АСИСТЕНЦИЈА

Члан 48.

Услуге персоналне асистенције доступне су пунолетним лицима са инвалидитетом са процењеним I илиII степеном подршке, која остварују право на увећани додатак за туђу негу и помоћ, имају способности за самостално доношење одлука, радно су ангажована или активно укључена у рад различитих удружења грађана, спортских друштава, политичких партија и других облика друштвеног ангажмана, односно укључене су у редовни или индивидуални образовни програм.

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности.

Члан 48 а.

Услуга персоналне асистенције остварује се кроз активности којима се, у складу са сврхом услуге, а у зависности од идентификованих потреба корисника обезбеђује практична помоћ и подршка.

Активности услуге персоналне асистенције, посебни минимални структурлни и функционални стандарди услуге остварују се у складу са одредбама законских и подзаконских аката којима се прописују и ближе уређују услови и стандарди пружања услуга социјалне заштите.

Решење о утврђивању права на услугу персоналне асистенције доноси Центар за социјални рад.

Члан 48 б.

Учешће корисника и њихових сродника обавезних на издржавање у трошковима услуге персоналне асистенције, процедурa одабира корисника, мерила и критеријуми за пружање услуге утврђују се Правилником о условима обезбеђивања и пружања услуге персонална асистенција који доноси Општинско веће општине Пожега.

Члан 49.

Услугу персоналне асистенције спроводи овлашћени пружалац услуга социјалне заштите,на основу наручивања и уговарања од стране Општинске управе општине Пожега, у складу са законом који уређује јавне набавке, Законом о социјалној заштити и прописима донетим за њихово спровођење.”

**Члан 5.**

Члан 24. мења се и гласи:

,, Услугу помоћ и нега у кући за старије и особе са инвалидитетом спроводи овлашћени пружалац услуга социјалне заштите, на основу наручивања и уговарања од стране Општинске управе општине Пожега,у складу са законом који уређује јавне набавке, Законом о социјалној заштити и прописима донетим за њихово спровођење.”

**Члан 6.**

Члан 27. мења се и гласи:

,, Услугу помоћ и нега у кући за децу са сметњама у развоју спроводи овлашћени пружалац услуга социјалне заштите, на основу наручивања и уговарања од стране Општинске управе општине Пожега, у складу са законом који уређује јавне набавке, Законом о социјалној заштити и прописима донетим за њихово спровођење.”

**Члан 7.**

Ова Одлука ступа на снагу осмог дана од дана објављивања у ,,Службеном листу општине Пожега”.

**01 број:011-29/21**

**СКУПШТИНА ОПШТИНЕ ПОЖЕГА**

**ПРЕДСЕДНИК СКУПШТИНЕ**

**Дејан Мркић, с.р.**

На основу члана 19 Закона о финансирању локалне самоуправе („Службени гласник РС“, бр. [62/06](javascript:void(0)), [47/11](javascript:void(0)), [93/12](javascript:void(0)) , [83/16](javascript:void(0)), [104/16](javascript:void(0)) - други закон, [95/18](javascript:void(0)) –други закон и усклађени наjвиши износи - [99/13](javascript:void(0)), [125/14](javascript:void(0)), [95/15](javascript:void(0)), [91/16](javascript:void(0)), [96/17](javascript:void(0)), [89/18](javascript:void(0)), [86/19](javascript:void(0)) и [126/20](javascript:void(0))), члана 73 Закона о угоститељству („Службени гласник РС“, бр. 17/19), и члана 38 став 1 тачка 7 и члана 113 став 1 Статута општине Пожега („Службени лист општине Пожега“ бр. 1/19), Скупштина општине Пожега, на седници одржаној дана 30.06.2021. године, донела је

**О Д Л У К У**

**О БОРАВИШНОЈ ТАКСИ**

***Опште одредбе***

**Члан 1.**

Овом одлуком утврђује се обавезник плаћања боравишне таксе, висина боравишне таксе, начин утврђивања висине годишњег износа боравишне таксе, као и начин и рок плаћања боравишне таксе.

**Члан 2.**

Боравишну таксу плаћа корисник услуге смештаја који изван свога места пребивалишта користи услугу смештаја у угоститељском објекту за смештај за коришћење комуналне, саобраћајне и туристичке инфраструктуре и супраструктуре на територији општине Пожега (у даљем тексту: корисник услуга).

Изузетно од става 1 овог члана, боравишну таксу плаћа угоститељ који као физичко лице пружа услуге смештаја у објекту домаће радиности (кућа, апартман, соба) и сеоском туристичком домаћинству.

**Члан 3.**

Под угоститељским објектом за смештај, подразумева се: хотел и подврсте хотела, мотел, туристичко насеље и подврста туристичког насеља, пансион, камп, кампиралиште, хостел, преноћиште, коначиште, ботел, кућа, апартман, соба, сеоско туристичко домаћинство, ловачка вила, ловачки дом, ловачка кућа и ловачка колиба, као и други објекти за пружање услуга смештаја.

***Боравишна такса за угоститељске објекте категоризоване од стране надлежног Министарства***

**Члан 4.**

Боравишну таксу корисник услуга плаћа за сваки дан боравка у угоститељском објекту за смештај у износу од 60,00 динара.

Боравишну таксу од корисника услуге, наплаћује субјект који пружа услугу смештаја (у даљем тексту: давалац смештаја).

Боравишна такса се наплаћује истовремено са наплатом услуге смештаја.

Давалац смештаја дужан је да у рачуну за услугу смештаја посебно искаже износ боравишне таксе.

***Боравишна такса за угоститељске објекте категоризоване од стране надлежног органа Општинске управе Пожега***

**Члан 5.**

Изузетно, боравишну таксу плаћа угоститељ, који као физичко лице поседује решење о категоризацији и пружа услуге смештаја у објектима домаће радиности (кућа, апартман и соба) и сеоском туристичком домаћинству, у објектима смештајних капацитета до укупно 30 индивидуалних лежајева и у објекту сеоског туристичког домаћинства на отвореном у привремено постављеној опреми за камповање до укупно 20 камп парцела (у даљем тексту: физичко лице), сагласно закону којим се уређује угоститељство.

Физичко лице плаћа боравишну таксу у утврђеном годишњем износу, у складу са уредбом Владе Републике Србије, којом се утврђују ближи услови и начин утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови плаћања.

Годишњи износ боравишне таксе из става 1 и 2 овог члана решењем утврђује Одељење за утврђивање и наплату јавних прихода Општинске управе Пожега, тако што број индивидуалних лежаја, односно камп парцела множи са износом боравишне таксе по индивидуалном лежају, односно камп парцели у зависности од територије на којој се угоститељски објекат налази, и то:

– 1.000,00 динара по лежају ако се угоститељски објекат не налази у границама туристичког места, а по претходно донетом и правноснажном решењу о категоризацији угоститељског објекта од стране Одељења за привреду и локални економски развој Општинске управе Пожега.

Одељење за привреду и локални економски развој Општинске управе Пожега је у обавези да један примерак правноснажног решења о категоризацији угоститељског објекта достави надлежном Одељењу за утврђивање и наплату јавних прихода Општинске управе Пожега, са следећим подацима:

– име и презиме физичког лица обвезника боравишне таксе из става 1 овог члана, ЈМБГ, адреса становања (општина, улица, кућни број), општина, улица, кућни број и број смештајне јединице, ознака категорије, број индивидуалних лежајева и број камп парцела у смештајној јединици,

– период за који се утврђује боравишна такса,

– доказ о пријему решења,

– клаузула са датумом правоснажности решења о категоризацији.

**Члан 6.**

Утврђену висину годишњег износа боравишне таксе из члана 5 ове одлуке, за текућу годину, физичко лице плаћа квартално, до петог у месецу за претходни квартал, уплатом у корист буџета јединице локалне самоуправе на чијој територији се угоститељски објекат налази.

Физичко лице које у току године започне пружање угоститељских услуга дужно је да плаћа износ боравишне таксе почев за наредни квартал у односу на квартал у коме је почео да пружа услуге.

У случају када у току године дође до промене елемената за утврђивање висине годишњег износа боравишне таксе, нови износ физичко лице плаћа почев од наредног квартала у односу на квартал у коме је дошло до промене наведених елемената.

У случају када у току године престане да пружа угоститељске услуге, физичко лице је дужно да изврши плаћање боравишне таксе закључно за квартал у коме је престао да пружа услуге.

Физичко лице је дужно да у периоду од две године чува доказ о уплати боравишне таксе.

***Ослобађање од плаћања боравишне таксе***

**Члан 7.**

Боравишну таксу не плаћају:

1) деца до седам година старости;

2) лица упућена на бањско и климатско лечење, односно специјализовану рехабилитацију од надлежне лекарске комисије;

3) особе са инвалидитетом са телесним оштећењем од најмање 70%, војни инвалиди од прве до пете групе, цивилни инвалиди рата од прве до пете групе, слепа лица, лица оболела од дистрофије, и сродних мишићних и неуромишићних обољења, параплегије и квадриплегије, церебралне и дечје парализе, мултиплекс склерозе, особе ометене у развоју, особе оболеле од малигне болести, инсулин зависне шећерне болести, психозе, епилепсије, хемофилије, трајне хроничне бубрежне инсуфицијенције на дијализи, особе које се лече у вези са ХИВ инфекцијом, туберкулозом, цистичном фиброзом, аутоимуним системским болестима, као и пратилац наведених особа;

4) ученици и студенти који организовано бораве у угоститељском објекту за смештај ради извођења спортско-рекреативних и других активности по програму министарства надлежног за послове просвете, студенти који организовано бораве у угоститељском објекту за смештај ради извођења обавезне наставе у складу са наставним планом образовне установе, као и учесници републичких и регионалних такмичења у знању и вештинама;

5) страни држављани који су по међународним конвенцијама и споразумима ослобођени плаћања таксе;

6) лица која непрекидно бораве у објекту за смештај дуже од 30 дана.

Боравишну таксу умањену за 50% плаћају лица од седам до 15 година старости.

Лица из става 1 не плаћају боравишну таксу ако поднесу доказ да су испуњени услови из става 1 овог члана (чланска карта, потврда школе, односно образовне установе, упут лекарске комисије и друго).

**Члан 8.**

Средства од наплаћене боравишне таксе на територији општине Пожега приход су буџета општине Пожега.

**Члан 9.**

У погледу начина утврђивања боравишне таксе, обрачунавања, застарелости, наплате и принудне наплате, рокова за плаћање, обрачуна камате и осталог што није предвиђено овом одлуком сходно се примењују одредбе закона којим се уређује порески поступак и пореска администрација, ако законом којим се уређује област угоститељства није друкчије одређено.

**Члан 10.**

Ступањем на снагу ове одлуке престаје да важи Одлука о боравишној такси (“Службени лист општине Пожега”, бр. 2/20) и Одлука о плаћању боравишне таксе за физичка лица која пружају угоститељске услуге смештаја у објектима домаће радиности и сеоском туристичком домаћинству („Службени лист општине Пожега“ бр .2/21).

**Члан 11.**

Ова одлука ступа на снагу осмог дана од дана објављивања у „Службеном листу општине Пожега“.

**01 број 011-30/21**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**Дејан Мркић, с.р.**

Скупштина општине Пожега, поступајући по захтеву-понуди адвоката Петронија Аћимовића из Пожеге, у својству пуномоћника странака Милоша Петровића из Крушевца, Данице Петровић из Крушевца, Ивана Петровића из Крушевца и Маријане Стаменковић из Београда, за право прече куповине непокретности, на основу члана 62. Закона о враћању одузете имовине и обештећењу („Сл.гл.РС“, бр.72/11) и члана 38. и 113. Статута општине Пожега („Службени лист општине Пожега'', број 1/19), Скупштина општине Пожега на седници од 30.06.2021. године, донела је

**О Д Л У К У**

Општина Пожега није заинтересована за куповину понуђених непокретности за цену од 35.000 евра у динарској противвредности на дан закључења уговора, и то:

* Кат.парц.број 22/1 КО Пожега површине 271м2 на којој се налази објекат означен као породична стамбена зграда, површине 184м2, означен ред. бројем 1 у улици – потесу Кафана;
* Кат.парц.број 22/5 КО Пожега површине 73м2, градско грађевинско земљиште;
* Кат.парц.број 22/7 КО Пожега површине 71м2, земљиште под зградом и другим објектом.

**01 број: 011-26/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Дејан Мркић, с.р.**

На основу одредаба члана 99 и 100. Закона о планирању и изградњи („Службени гласник РС“, бр. 72/2009, 81/2009, 24/2011, 121/2012, 42/2013, 132/2014 и 145/2014 и 83/2018), члана 32.. Закона о локалној самоуправи («Службени гласник РС», бр. 129/2007, 83/2014-др закон, 1012016-др закон и 47/2018) и члана 38. Статута општине Пожега («Службени лист општине Пожега број 1/19) Скупштина општине Пожега, на седници одржаној дана 30.09.2021. године, донела је

**ОДЛУКУ О ОТУЂЕЊУ, РАЗМЕНИ, ПРИБАВЉАЊУ И ДАВАЊУ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

1. **Опште одредбе**

Члан 1.

Овом Одлуком уређују се услови, поступак и начин отуђења, размене, прибављања и давања у закуп неизграђеног грађевинског земљишта у јавној својини на којем је као власник у јавној књизи за евиденцију непокретности и правима на њима уписана општина Пожега (у даљем тексту: грађевинско земљиште), као и престанак права закупа на грађевинском земљишту.

Овом Одлуком ближе се уређује поступак и надлежност за отуђење и давање у закуп грађевинског земљишта у јавној својини, по цени нижој од тржишне односно без накнаде, као и у случају непосредне погодбе, уз претходну сагласност Владе Републике Србије, у складу са законом и подзаконским актима.

Општина Пожега (у даљем тексту: општина) стара се о коришћењу грађевинског земљишта према намени одређеној планским документом, у складу са Законом о планирању и изградњи („Сл. гласник РС“, бр. 72/2009, 81/2009, 24/2011, 121/2012, 42/2013, 132/2014 и 145/2014,83/2018), у даљем тексту: Закон.

Члан 2.

Грађевинско земљиште у јавној својини отуђује се и даје у закуп ради изградње и постављања објеката, у складу са планским документом на основу кога се издају локацијски услови, на начин којим се обезбеђује његово рационално коришћење.

Грађевинско земљиште се отуђује и даје у закуп као неизграђено и уређено.

Грађевинско земљиште се може отуђити и дати у закуп и као неизграђено земљиште које није уређено, под условом да лице коме се земљиште даје преузме обавезу да о свом трошку изврши опремање грађевинског земљишта у складу са условима за опремање грађевинског земљишта утврђеним од стране Општине. У овом случају, јавни оглас садржи и услове за опремање грађевинског земљишта.

Члан 3.

Отуђење или давање у закуп грађевинског земљишта означеног у члану 2. ове Одлуке, спроводи се јавним надметањем или прикупљањем понуда јавним огласом, по тржишним условима у складу са Законом и овом Одлуком.

Непосредном погодбом може се отуђити односно дати у закуп грађевинско земљиште у јавној својини у случајевима прописаним Законом.

Члан 4.

Дугорочним закупом сматра се период закупа у трајању од 5 до 40 година.

Дугорочни закуп обухвата и рок у коме је лице коме је земљиште дато у закуп дужно да приведе намени предметно грађевинско земљиште.

Рок привођења намени земљишта које се даје у дугорочни закуп не може бити краћи од 1 године нити дужи од 5 година.

Рок привођења намени у трајању од 5 година одређује се у случају када се ради о дугорочном закупу великог комплекса земљишта на којем је предвиђена/могућа фазна изградња.

Грађевинско земљиште се отуђује и даје у дугорочни закуп ради изградње објекта трајног карактера.

По истеку рока и става 1. овог члана, закупац предаје грађевинско земљиште општини Пожега слободно од лица и ствари, без права на накнаду за изграђени објекат и уложена средства за опремање грађевинског земљишта.

Члан 5.

Краткорочним закупом сматра се период закупа у трајању до 5 година.

Грађевинско земљиште може се дати у краткорочни закуп до привођења земљишта планираној намени ради постављања монтажних објеката и изградње привремених објеката, у складу са Законом.

Члан 6.

Стручне и административно-техничке послове у вези поступка отуђења и давања у закуп грађевинског земљишта регулисаног овом Одлуком врши Општинска управа општне Пожега, Одељење за привреду и локални економски развој.

Члан 7.

Располагањем грађевинским земљиштем у смислу ове Одлуке сматра се:

1. Отуђење

2. Давање у закуп

3. Међусобно располагање власника грађевинског земљишта у јавној својини.

Општина Пожега прибавља грађевинско земљиште у јавну својину у складу са одредбама Закона о јавној својини и одредбама ове одлуке. Под отуђењем грађевинског земљишта, односно прибављањем грађевинског земљишта у јавну својину сматра се и размена.

Члан 8.

Одлуку о покретању поступка располагања грађевинским земљиштем као и прибављања грађевинског земљишта доноси председник Општине Пожега.

Председник Општине доноси Одлуку о располагању грађевинским земљиштем, прибављању грађевинског земљишта, као и све друге акте који се доносе на основу ове Одлуке.

Члан 9.

Уговоре о отуђењу и давању у закуп грађевинског земљишта као и прибављању грађевинског земљишта у јавну својину Општине, на основу одлуке из члана 8. став 2. ове Одлуке, потписује председник Општине.

Члан 10.

Уговори о отуђењу, давању у закуп и прибављањуграђевинског земљишта у јавну својину Општине из члана 9. ове Одлуке, закључују се по претходно прибављеном мишљењу општинског правобраниоца сагласно Закону којим се уређује јавна својина.

Члан 11.

Грађевинско земљиште се отуђује, прибавља и даје у закуп по тржишним условима, у складу са Законом и овом одлуком. Изузетно, грађевинско земљиште се може отуђити или дати у закуп по цени или закупнини која је нижа од тржишне вредности, односно отуђити или дати у закуп без накнаде, у случајевима прописаним законом и подзаконским актима Владе Републике Србије.

Отуђење, односно давање у закуп грађевинског земљишта по цени, односно закупнини која је мања од тржишне цене или закупнине, или отуђење односно давање у закуп грађевинског земљишта без накнаде спроводи се прикупљањем понуда јавним огласом или непосредном погодбом по претходно добијеној сагласности Владе Републике Србије.

Захтев за добијање претходне сагласности подноси општински правобранилац уз који подноси одговарајући акт о оправданости оваквог располагања и другу потребну документацију.

По добијању претходне сагласности Владе Републике Србије спроводи се поступак прикупљања понуда јавним огласом, односно непосредне погодбе у складу са овом Одлуком.

Тржишну вредност грађевинског земљишта које се отуђује, утврђује Републички орган надлежан за процену тржишне вредности надлежна Пореска управа или други надлежни орган.

1. **Отуђење грађевинског земљишта**

Члан 12.

Отуђење неизграђеног грађевинског земљишта спроводи се јавним оглашавањем, у поступку јавног надметања или прикупљања понуда јавним огласом.

Грађевинско земљиште се отуђује непосредном погодбом у случајевима прописаним законом и овом одлуком.

**Поступци отуђења грађевинског земљишта**

**1.1. Отуђење грађевинског земљишта јавним надметањем и прикупљањем понуда јавним огласом**

Члан 13.

Неизграђено грађевинско земљиште се може отуђити ради изградње, у складу са планским документом на основу кога се издају локацијски услови, односно грађевинска дозвола.

Рок за привођење земљишта намени (груби грађевински радови и стављање објекта под кров) је 5 (пет) година од закључивања уговора.

Рок из става 2. овог члана може се продужити за најдуже 2 (две) године због насталих или битно промењених околности које се нису могле предвидети у време закључивања уговора, под условом да је захтев за продужење уговора поднет пре истека рока.

Постојеће и планиране површине јавне намене се не могу отуђити из јавне својине.

Почетни износ цене је тржишна вредност грађевинског земљишта које се отуђује.

Грађевинско земљиште у јавној својини се отуђује лицу које понуди највећу цену за то земљиште.

Изузетно од става 5. овог члана грађевинско земљиште се може отуђити по цени која је мања од тржишне цене, или отуђити без накнаде, у складу са подзаконским актом Владе Републике Србије, у случају:

1. Реализације инвестиционог пројекта којим се унапређује локални економски развој;

2. Испуњавања уговорних обавеза насталих до дана ступања на снагу Закона, по основу уговора у коме је Република Србија односно град, једна од уговорних страна;

3. Реализације пројеката за изградњу објеката од значаја за Републику Србију односно Општину и

4. Међусобног располагања између власника грађевинског земљишта у јавној својини.

Члан 14.

Одељење за привреду и локални економски развој по службеној дужности, односно заинтересовано лице, подноси председнику Општине иницијативу за покретање поступка отуђења грађевинског земљишта јавним оглашавањем, ради утврђивања предлога одлуке из члана 8. ове Одлуке.

Одељење за за привреду и локални економски развој, уз иницијативу подноси и предлог одлуке која треба да садржи елементе огласа.

Предлог одлуке за председника Општине, потврђује Општинско веће.

Члан 15.

Председник Општине доноси одлуку, да се приступа отуђењу грађевинског земљишта јавним оглашавањем.

Одлука из става 1. овог члана мора да садржи опис и ближе податке о грађевинском земљишту које се отуђује, врсту, односно намену објекта, начин јавног оглашавања (јавним надметањем или прикупљањем понуда), почетни износ цене и износ депозита.

Општина може, све до доношења одлуке о отуђењу грађевинског земљишта, у свако доба одустати од отуђења без обавезе надокнаде штете заинтересованим лицима.

Члан 16.

Јавни оглас за отуђење грађевинског земљишта припрема у складу са одлуком председника Општине из члана 15. ове Одлуке и објављује Одељење за за привреду и локално економски развој.

Јавни оглас се објављује на локалном радију , огласној табли Општинске управе и сајту општине.

Јавни оглас о јавном надметању, односно прикупљању понуда за отуђење грађевинског земљишта садржи нарочито:

1. Податке о грађевинском земљишту (катастарска парцела, катастарска општина, површина, по потреби друге ближе податке);

2. Врсту односно намену објекта;

3. Степен комуналне опремљености и посебне услове за уређење ако се отуђује неуређено грађевинско земљиште;

4. Обавезу лица коме се отуђује грађевинско земљиште да са надлежним комуналним и другим правним лицима уговори и плати трошкове за инфраструктуру, електродистрибутивне и ПТТ трошкове, топлификацију, гасификацију и друго;

5. Почетни износ цене;

6. Рок закључења уговора о отуђењу и последице пропуштања;

7. Начин и рок плаћања цене и последицу пропуштања;

8. Рок привођења грађевинског земљишта намени;

9. Обавезу подносиоца пријаве да ради учествовања у поступку јавног надметања, односно прикупљања понуда, уплати депозит, висину депозита и рок за повраћај истог учесницима у поступку јавног надметања, односно прикупљања понуда уколико не постигну највишу цену закупнине, као и последице у случају одустанка, односно стављања решења ван снаге;

10. Обавезан садржај пријаве, односно понуде и исправе које је потребно доставити уз пријаву, односно понуду;

11. Рок за подношење пријава, односно понуда;

12. Место и време одржавања јавног надметања, односно отварања понуда;

13. Одредбу да подносиоци неблаговремене и непотпуне пријаве неће моћи да учествују у поступку јавног надметања, односно да ће неблаговремене и непотпуне понуде бити одбачене.

14. Одредбу да Општина задржава право да одустане и поништи јавни оглас о отуђењу непокретности грађевинског земљишта, без обавезе надокнаде штете заинтересованим лицима.

Висина депозита одређује се у сваком конкретном случају приликом доношења одлуке из члана 8. и 15. ове Одлуке, с тим да не може бити мањи од 10% нити већи од 20%, од почетне цене.

Члан 17.

Рок за подношење пријава, односно понуда не може бити краћи од 30 дана од дана јавног оглашавања. Поступак јавног надметања, односно отварања писмених понуда, спроводи комисија коју образује председник Општине, на период од једне године. Стручне и административне послове за комисију у поступку јавног оглашавања обавља оОдељење за привреду и локални економски развој. Комисија има председника, заменика председника, два члана и њихове заменике. За пуноважан рад Комисије обавезно је присуство председника или заменика председника и два члана или њихових заменика.

Члан 18.

Пријава за учествовање у поступку јавног надметања (у даљем тексту: пријава), односно понуда за учествовање у поступку прикупљања понуда јавним огласом (у даљем тексту: понуда) се доставља Комисији из чл. 17. ове одлуке у затвореној коверти са видљивом назнаком на коју локацију се односи и ко је подносилац пријаве, односно понуде.

Пријава, односно понуда правног лица мора да садржи назив и седиште и мора бити потписана од стране овлашћеног лица и оверена печатом. Уз пријаву, односно понуду правног лица се прилаже извод из регистра привредних субјеката надлежног органа и потврда о пореском идентификационом броју.

Пријава, односно понуда физичког лица мора да садржи име, презиме, адресу и матични број и мора бити потписана.

Пријава предузетника мора да садржи пословно име и седиште и мора бити потписана од стране овлашћеног лица и оверена печатом. Уз пријаву, односно понуду предузетника прилаже се извод из регистра надлежног органа и потврда о пореском идентификационом броју.

Уз пријаву, односно понуду се подноси доказ о уплати депозита.

Уз пријаву, односно понуду мора да се достави оверена изјава подносиоца пријаве, односно понуђача да прихвата све услове из јавног огласа.

Понуда мора да садржи износ понуђене цене, који је исти или већи од почетног износа утврђеног огласом.

Пријава, односно понуда је непотпуна ако не садржи све што је прописано, ако нису приложене све исправе како је то предвиђено у овом члану, односно ако не садржи све податке предвиђене јавним огласом.

Члан 19.

Поступак јавног надметања, односно отварања понуда је јаван.

Члан 20 .

Председник комисије отвара седницу комисије, саопштава податке о грађевинском земљишту које се отуђује и почетни износ цене.

Председник комисије констатује колико је пријава, односно понуда примљено и по редоследу приспећа јавно отвара и чита цео текст пријаве, односно понуде.

Председник комисије констатује које исправе су достављене уз пријаву, односно понуду.

Комисија утврђује ко су подносиоци пријаве, односно понуде, ко је од подносилаца пријава, односно понуда присутан са овлашћењем да учествује у поступку јавног надметања, односно присуствује поступку отварања понуда и које су пријаве, односно понуде неблаговремене, односно непотпуне.

Председник комисије констатује да подносилац неблаговремене или непотпуне пријаве, односно лице које нема уредно овлашћење подносиоца благовремене и потпуне пријаве, не може учествовати у поступку јавног надметања.

Председник комисије констатује да се неблаговремене или непотпуне понуде одбацују.

Комисија утврђује који понуђач је понудио највиши износ цене.

Председник комисије објављује почетак јавног надметања и позива учеснике да дају своје понуде износа цене.

Учесник јавног надметања је дужан да јасно и гласно каже износ цене који нуди.

Председник комисије пита три пута да ли неко даје више од највишег претходно понуђеног износа и после трећег позива, констатује који је највиши понуђени износ и име понуђача.

Учесник који је понудио највиши износ потписује изјаву са назнаком висине износа.

Председник комисије објављује када је јавно надметање завршено. Записник комисије са одговарајућим предлогом председнику Општине Комисијадостављау року од осам дана од дана одржане седнице комисије.

Сви присутни подносиоци пријава, односно понуда имају право увида у поднете пријаве, односно понуде.

Члан 21.

Уколико подносилац благовремене и потпуне пријаве не приступи јавном надметању сматраће се да је одустао од пријаве. Услови за спровођење поступка јавног надметања су испуњени и кад истом приступи само један учесник.

Услови за спровођење поступка прикупљања понуда јавним огласом су испуњени и уколико се на јавни оглас пријави само један учесник, у ком случају се грађевинско земљиште отуђује под условом да је учесник понудио најмање почетни износ цене.

Уколико јавно надметање, односно поступак прикупљања понуда јавним огласом не успе, поступак оглашавања се може поновити по истеку рока од најмање 15 дана од дана неуспелог јавног надметања, односно отварања понуда, без посебног решења /одлуке/ председника Општине из члана 8. ове Одлуке.

Уколико се на јавни оглас о прикупљању понуда, пријаве два или више учесника и понуде исти износ цене, комисија ће затражити да у новом року, од три дана, понуђачи доставе другу понуду о висини цене, која мора бити већа од претходне.

Члан 22.

Уколико учесник јавног надметања који је понудио највиши износ цене одустане пошто председник Комисије објави да је јавно надметање завршено, а пре доношења одлуке о отуђењу грађевинског земљишта, поступак јавног оглашавања се понавља.

Уколико учесник у поступку прикупљања понуда који је понудио највиши износ цене одустане пошто је комисија утврдила који понуђач је понудио највиши износ цене, а пре доношења одлуке о отуђењу грађевинског земљишта, поступак јавног оглашавања се понавља.

Лице из ст. 1. и 2. овог члана нема право на повраћај уплаћеног депозита.

**1.2. Отуђење грађевинског земљишта непосредном погодбом.**

Члан 23.

Грађевинско земљиште се може отуђити непосредном погодбом у случају:

1. Изградње објеката за потребе обављања послова из надлежности државних органа и организација, органа јединица територијалне аутономије и локалне самоуправе, као и других објеката у јавној својини;

2. Исправке граница суседних катастарских парцела;

3. Формирања грађевинске парцеле у складу са одредбом закона којом је уређена област одређивања, односно утврђивања земљишта за редовну употребу објекта;

4. Споразумног давања земљишта ранијем власнику непокретности која је била предмет експропријације, у складу са прописима о експропријацији;

5. Размене грађевинског земљишта;

6. У поступку враћања одузете имовине и обештећења у складу са посебним законом;

7. Међусобног располагања власника грађевинског земљишта у јавној својини;

8. Деобе грађевинског земљишта у сусвојини или заједничкој својини општине и других носилаца права својине, односно права коришћења;

9. Реализације инвестиционог пројекта којим се унапређује локални економски развој;

10. Испуњавања уговорних обавеза насталих до дана ступања на снагу закона по основу уговора када је Република Србија, односно Општина, једна од уговорних страна;

11. Реализације пројеката за изградњу објеката од значаја за Републику Србију, односно општину.

Члан 24.

Захтев за отуђење грађевинског земљишта непосредном погодбом, подноси се Одељењу за привреду и локални економски развој, које по обради предмета прибавља податак о тржишној цени грађевинског земљишта и исти доставља подносиоцу захтева.

Подносилац захтева је дужан да у року од 5 (пет) дана од дана пријема обавештења о тржишној цени грађевинског земљишта, да писмену изјаву да је сагласан са ценом или може дати изјаву и непосредно на записник у Одељењу за привреду и локални економски развој, о чему се сачињава записник.

У случају да се подносилац захтева у наведеном року не изјасни или изјави да не прихвата цену, сматраће се да је одустао од поднетог захтева.

Члан 25.

Отуђење грађевинског земљишта власнику објекта за који је поднет захтев за легализацију односно озакоњење објеката за који је надлежни орган утврдио да постоји могућност легализације-озакоњења или објекта који је уписан у евиденцију о непокретностима и правима на њима у складу са раније важећим законима којима је уређивана легализација-односно озакоњење објеката или на основу Закона о легализацији објеката ("Службени гласник РС", бр. 95/13 и 117/14), врши се непосредном погодбом, по тржишним условима, у складу са законом и овом одлуком, на основу правноснажног решења о утврђивању земљишта за редовну употребу објекта и формирању грађевинске парцеле или на основу правоснажног решења којим је одређено да је грађевинско земљиште испод објекта земљиште за редовну употребу, сходно одредбама закона којим је уређена област одређивања земљишта за редовну употребу објекта у посебним случајевима.

У случају да је основ отуђења грађевинског земљишта решење о утврђивању земљишта за редовну употребу објекта и формирању грађевинске парцеле, власнику објекта из става 1. овог члана се отуђује грађевинска парцела.

У случају да је основ отуђења грађевинског земљишта решење којим је одређено да је грађевинско земљиште испод објекта земљиште за редовну употребу, власнику објекта из става 1. овог члана се отуђује грађевинско земљиште испод објекта, уз обавезу власника објекта да у року од пет година од дана правоснажности решења о легализацији-oзакоњењу покрене поступак за утврђивање земљишта за редовну употребу објекта, у складу са законом.

У случају да на основу решења којим се одређује да је грађевинско земљиште испод објекта земљиште за редовну употребу објекта, орган надлежан за упис права на непокретностима не изврши парцелацију грађевинског земљишта тако да земљиште испод објекта постане посебна катастарска парцела, лице коме је отуђено грађевинско земљиште испод објекта, у уговору о отуђењу даје неопозиву и безусловну сагласност власнику грађевинског земљишта у јавној својини да може спроводити промене на катастарској парцели у смислу парцелације, као и отуђивати грађевинско земљиште другим власницима објеката, односно другим сувласницима грађевинског земљишта, без обавезе да за те промене, односно отуђење тражи сагласност сувласника грађевинског земљишта коме је исто отуђено испод објекта.

Уколико је грађевинско земљиште испод објекта већ дато у закуп ради легализације -озакоњења објекта, закупац је дужан да у року од пет година од дана правноснажности решења о легализацији покрене поступак за утврђивање земљишта за редовну употребу у складу са законом, у ком случају стиче право да му се по правоснажности решења о утврђивању грађевинског земљишта за редовну употребу објекта и формирању грађевинске парцеле отуђи преостали део грађевинског земљишта, непосредном погодбом по тржишним условима, у складу са законом и овом Одлуком.

Члан 26.

Отуђење грађевинског земљишта власнику објекта који је уписан у евиденцију о непокретностима и правима на њима у складу са Законом о посебним условима за упис права својине на објектима изграђеним без грађевинске дозволе ("Службени гласник РС", бр. 25/2013 и 145/2014), врши се непосредном погодбом, по тржишним условима, у складу са законом и овом одлуком, на основу правноснажног решења о утврђивању земљишта за редовну употребу објекта и формирању грађевинске парцеле, сходно одредбама Закона којим је уређена област одређивања земљишта за редовну употребу објекта у посебним случајевима.

**1**.**2.2. Отуђење грађевинског земљишта ради исправке граница суседних катастарских парцела.**

Члан 27.

Отуђење грађевинског земљишта ради исправке граница суседних катастарских парцела врши се у случају када је на суседној катастарској парцели уписано право својине, дугорочног закупа стеченог у складу са ранијим законима о планирању и изградњи.

**2. Цена и рок плаћања.**

Члан 28.

Цена представља приход општине и уплаћује се на одговарајући рачун Буџета општине Пожега.

Цена земљишта плаћа се једнократно или у ратама.

У случају једнократне исплате, исплата се врши у року од 15 дана од дана закључења уговора а купац земљишта стиче право на умањење продајне цене у износу од 10%.

Исплата на рате:

- износ до 300.000,00 динара на три месечне рате,

- износ од 300.000,00 динара до 500.000,00 динара на шест месечних рата,

- износ од 500.000,00 динара до 1.000.000,00 динара на дванаест месечних рата.

- износ од 1.000.000,00 динара до 3.000.000,00 динара на 36 месечних рата и

- за износ преко 3.000.000,00 динара на 60 месечних рата.

У изузетним ситуацијама, на захтев лица коме се грађевинско земљиште отуђује, Општинско веће може одобрити повољније услове плаћања на рате у односу на број рата утврђених у претходном ставу овог члана.

У случају закључења уговора на рате, прва рата у висини од минимално 10% од утврђене цене, плаћа се у року од 15 дана од дана закључења уговора, а преостали износ обрачунате цене у одговарајућем броју једнаких месечних рата.

Купац који плаћање врши у ратама има право на умањење цене за 10% у случају једнократне исплате преосталих недоспелих рата, а на износ недоспелих рата.

Када је уговорено плаћање на рате, доспеле рате се обавезно усклађују са индексом потрошачких цена у Републици Србији, према објављеним подацима надлежне организације за послове вођења статистике. Базни индекс је индекс који је важио у моменту закључења уговора.

Обавеза плаћања цене утврђује се oдлуком о отуђењу грађевинског земљишта.

Ради обезбеђења плаћања цене земљишта, уколико се плаћање врши на рате, средства обезбеђења могу бити неопозива банкарска гаранција "без приговора" и наплатива "на први позив", која гласи на износ цене, менице или извршна вансудска хипотека успостављена у корист Општине Пожега, на непокретности која вреди најмање 30% више од износа цене или друго средство обезбеђења. Контролу плаћања рата, усклађивање рата, обрачун затезне камате врши Одељење забуџет и финансије Општинске управе Пожега.

За период кашњења у плаћању обрачунава се затезна камата у складу са законом који уређује висину стопе и начин обрачуна затезне камате.

Лице коме се грађевинско земљиште отуђује је обавезно да цену плати у складу са закљученим уговором о отуђењу грађевинског земљишта.

Депозит уплаћен на депозитни рачун у поступку јавног оглашавања представља део укупне цене земљишта.

Уплаћени депозит од стране учесника у поступку отуђења грађевинског земљишта, а којима исто није отуђено, враћа се најкасније у року од 10 дана од дана одржане седнице комисије.

**3. Одлука о отуђењу грађевинског земљишта**

Члан 29.

Одлука о отуђењу грађевинског земљишта садржи нарочито:

1. Начин отуђења (јавно оглашавање - јавно надметање или прикупљање понуда јавним огласом, односно непосредна погодба и разлог непосредне погодбе);

2. Податке о лицу коме се грађевинско земљиште отуђује;

3. Податке о грађевинском земљишту (катастарска парцела, катастарска општина, површина и по потреби друге ближе податке);

4. Износ цене, рок и начин плаћања;

5. Врсту, односно намену објекта уколико се грађевинско земљиште отуђује ради изградње и посебне услове изградње уколико се отуђује неуређено грађевинско земљиште;

6. Рок привођења грађевинског земљишта намени уколико се грађевинско земљиште отуђује ради изградње;

7. Обавезу лица коме се грађевинско земљиште отуђује да у року од 30 дана од дана доношења одлуке о отуђењу закључи уговор о отуђењу и последицу пропуштања закључења уговора у року.

Одлука о отуђењу се доставља свим учесницима у поступку јавног надметања или прикупљања понуда јавним огласом.

Против Одлуке о отуђењу грађевинског земљишта, не може се изјавити жалба нити покренути управни спор.

1. **Уговор о отуђењу грађевинског земљишта**

Члан 30.

Уговор о отуђењу грађевинског земљишта (у даљем тексту: уговор о отуђењу) се закључује са лицем коме се отуђује грађевинско земљиште, у року од 30 дана од дана доношења решења о отуђењу.

Уговор о отуђењу садржи нарочито:

1. Податке о грађевинском земљишту (катастарска парцела, катастарска општина, површина и по потреби други ближи подаци);

2. Износ цене, рок и начин плаћања;

3. Износ уплаћеног депозита уколико је грађевинско земљиште отуђено у поступку јавног оглашавања;

4. Врсту, односно намену објекта уколико се грађевинско земљиште отуђује ради изградње и посебне услове изградње уколико се отуђује неуређено грађевинско земљиште;

5. Рок привођења грађевинског земљишта намени уколико се грађевинско земљиште отуђује ради изградње;

6. Права и обавезе у случају неизвршења обавеза;

7. Начин решавања спорова;

8. Услове, начин и поступак за раскид уговора;

9. Обавезу лица коме се отуђује грађевинско земљиште да са надлежним предузећима уговори и плати трошкове за инфраструктуру, Електродистрибутивне и ПТТ трошкове, топлификацију, гасификацију и друго;

10. Друга права и обавезе.

Члан 31.

Учесник јавног надметања, односно учесник у поступку прикупљања понуда који сматра да је грађевинско земљиште отуђено супротно одредбама Закона, односно ове одлуке, те да му је на тај начин повређено право, може поднети надлежном суду тужбу за поништај уговора о отуђењу у року од осам дана од сазнања за закључење уговора, а најкасније у року од 30 дана од дана закључења уговора.

1. **Стављање ван снаге Одлуке о отуђењу**

Члан 32.

Председник Општине доноси одлуку о стављању ван снаге одлуке о отуђењу у случају да лице коме је отуђено грађевинско земљиште:

1. Одустане од отуђења пре закључења уговора о отуђењу;

2. Не приступи закључењу уговора о отуђењу у року од 30 дана од дана доношења одлуке о отуђењу.

Лице из става 1. тачка 1. и 2. овог члана нема право на повраћај уплаћеног депозита по јавном огласу о јавном надметању, односно прикупљању понуда.

Члан 33.

Председник Општине, доноси одлуку о стављању ван снаге Одлуке о отуђењу грађевинског земљишта и у случају да у парничном поступку покренутом од стране учесника јавног надметања, односно учесника у поступку прикупљања понуда, буде правоснажно поништен уговор о отуђењу.

**6. Раскид уговора о отуђењу грађевинског земљишта**

Члан 34.

Уговор о отуђењу се може раскинути у случају да лице коме је грађевинско земљиште отуђено одустане од изградње на грађевинском земљишту које му је отуђено, као и уколико не извршава друге обавезе из уговора о отуђењу.

По предлогу за раскид уговора о отуђењу, председник Општине доноси одлуку којом се ставља ван снаге одлука о отуђењу и са лицем коме је отуђено грађевинско земљиште закључује споразумни раскид уговора о отуђењу.

У случају да не буде закључен споразумни раскид уговора о отуђењу, Општина једнострано раскида уговор о отуђењу, у складу са законом којим се регулишу облигациони односи.

Потписи уговорача на уговору о раскиду уговора о отуђењу, оверавају се пред надлежним органом, а трошкови овере падају на терет лица са којим се раскида уговор.

Члан 35.

Лице са којим је раскинут уговор о отуђењу има обавезу да, о свом трошку, изврши брисање права својине у јавној књизи о евиденцији непокретности и правима на њима уколико се упис изврши, и врати грађевинско земљиште у првобитно стање, као и да општини надокнади евентуално насталу штету.

Лице са којим је раскинут уговор о отуђењу, по достављању доказа да је испунио обавезе из става 1. овог члана има право на повраћај уплаћеног износа на име цене, у номиналном износу, умањеном за износ двоструког депозита.

7**. Давање грађевинског земљишта у закуп.**

Члан 36.

Грађевинско земљиште се може дати у закуп ради:

1. Изградње објекта за који се издаје привремена грађевинска дозвола у складу са законом;

2. Реализације пројеката од значаја за Републику Србију односно општину Пожега;

3. Међусобног располагања власника грађевинског земљишта у јавној својини;

4. Давања концесије или поверавања комуналне делатности у складу са посебним законом и остваривања јавно-приватног партнерства.

Члан 37.

Грађевинско земљиште се даје у закуп путем јавног оглашавања и непосредном погодбом.

Грађевинско земљиште се даје у закуп ради изградње објеката за које је законом предвиђено издавање привремене грађевинске дозволе, на одређено време, на рок на који се доноси привремена грађевинска дозвола (зависно од врсте објекта, односно радова), који се може продужити за онолико времена за колико је орган надлежан за издавање привремене грађевинске дозволе продужио решење о привременој грађевинској дозволи, а укупно најдуже до пет година.

У случају из става 1. овог члана, грађевинско земљиште се даје у закуп непосредном погодбом по тржишним условима, а тржишну вредност закупнине утврђује надлежна Пореска управа.

Захтев за давање грађевинског земљишта у закуп непосредном погодбом се подноси Општинској управи општине Пожега са потребном пратећом документацијом.

Закупац грађевинског земљишта може платити закупнину једнократно или у ратама.

Обавеза плаћања закупнине, износ закупнине и начин плаћања утврђује се одлуком о давању грађевинског земљишта у закуп. У случају плаћања у ратама одлуком се утврђује и број рата за плаћање.

Укупна закупнина је износ месечне закупнине помножен са временом (укупним бројем месеци) на које се грађевинско земљиште даје у закуп.

У случају плаћања закупнине једнократно, плаћање се врши у року не дужем од 15 дана од закључивања уговора о давању грађевинског земљишта у закуп.

Рате ће се усклађивати месечно са индексом потрошачких цена у Републици Србији, према објављеним подацима надлежне организације за послове вођења статистике.

За период кашњења у плаћању обрачунава се затезна камата у складу са законом који уређује висину стопе и начин обрачуна затезне камате.

Ради обезбеђења плаћања закупнине, уколико се плаћање врши на рате, средства обезбеђења могу бити неопозива банкарска гаранција "без приговора" и наплатива "на први позив", која гласи на износ закупнине, менице или извршна вансудска хипотека успостављена у корист Општине Пожега, на непокретности која вреди најмање 30% више од износа закупнине или друго средство обезбеђења. Контролу плаћања рата, усклађивање рата, обрачун затезне камате врши Одељење забуџет и финансије Општинске управе Пожега.

**8. Одлука о закупу грађевинског земљишта**

Члан 38.

Одлука о давању у закуп грађевинског земљишта садржи нарочито:

1. Податке о лицу коме се грађевинско земљиште даје у закуп;

2. Податке о катастарској парцели;

3. Податке о врсти, односно намени објекта;

4. Висину, рок и начин плаћања закупнине (једнократно или на рате, са констатацијом да ће се уколико се уговори плаћање на рате износ рате усклађивати са индексом потрошачких цена у Републици Србији, према објављеним подацима надлежне организације за послове вођења статистике), средство обезбеђења уколико се плаћање врши на рате и последице пропуштања плаћања у року.

5. Рок трајања закупа.

6. Рок привођења земљишта намени, односно рок изградње привременог објекта;

7. Обавезу лица коме се грађевинско земљиште даје у закуп да, у року од 30 дана од дана доношења решења/одлуке о давању грађевинског земљишта у закуп, закључи уговор о закупу.

**9. Уговор о закупу грађевинског земљишта**

Члан 39.

Уговор о закупу грађевинског земљишта садржи нарочито:

1. Податке о катастарској парцели;

2. Опис и ближе податке о врсти, односно намени објекта који ће се градити;

3. Висину закупнине, рок и начин плаћања закупнине, с тим да уколико се уговара плаћање закупнине на више рата уговор садржи начин усклађивања месечне рате са индексом раста потрошачких цена у Републици Србији, према објављеним подацима надлежне организације за вођење статистике, доспелост рата за плаћање;

4. Средство обезбеђења уколико се плаћање врши на рате;

5. Рок трајања закупа;

6. Рок у коме грађевинско земљиште мора да се приведе намени, односно рок изградње привременог објекта;

7. Права и обавезе у случају неизвршења обавезе;

8. Обавезу закупца да са надлежним предузећима уговори и плати трошкове за инфраструктуру, Електродистрибутивне и ПТТ трошкове, топлификацију, гасификацију и друго; 9. Начин решавања спорова;

10. Поступак и услове за измену или раскид уговора;

11. Друга права и обавезе.

Члан 40.

У случају давања концесије или поверавања комуналне делатности у складу са посебним законима, грађевинско земљиште се може дати у закуп на временски период предвиђен уговором о концесији, односно на временски период на који је поверено обављање комуналне делатности.

Ради остваривања јавно-приватног партнерства, неизграђено грађевинско земљиште у јавној својини може се дати у закуп приватном партнеру на рок на који је закључен јавни уговор у складу са законом којим се уређује јавно-приватно партнерство и концесије, односно уносити као оснивачки улог у привредна друштва, а власник грађевинског земљишта у јавној својини може са физичким или правним лицем закључити и уговор о заједничкој изградњи једног или више објеката.

Грађевинско земљиште се може дати у закуп по закупнини која је мања од тржишне или без накнаде када се ради о реализацији пројеката за изградњу објеката од значаја за Републику Србију, односно Општину, као и када се ради о међусобном располагњу између власника грађевинског земљишта у јавној својини.

Давање у закуп грађевинског земљишта из ст. 1, 2. и 3. овог члна врши се на начин и под условима прописаним подзаконским актом Владе Републике Србије и овом Одуком.

Члан 41.

Председник Општине доноси одлуку о стављању ван снаге одлуке о давању у закуп у случају да лице коме је грађевинско земљиште дато у закуп:

1. Одустане од закупа пре закључења уговора о закупу.

2. Ако не приступи закључењу уговора о закупу у року од 30 дана од дана доношења решења о закупу.

**10. Измена уговора о закупу грађевинског земљишта**

Члан 42.

Ако се промени власник објекта, односно посебног физичког дела објекта који је изграђен или се гради на грађевинском земљишту у јавној својини, које се користи по основу уговора о закупу закљученом у складу са ранијим законима о планирању и изградњи, закуподавац ће на захтев закупца, изменити решење-одлуку о давању земљишта у закуп тако што ће уместо дотадашњег закупца, као новог закупца, означити подносиоца захтева.

Уз захтев за измену решења-одлуке о закупу доставља се уговор о куповини објекта или куповини објекта у изградњи, односно други правни основ којим се стиче право својине на објекту или објекту у изградњи, који је оверен у складу са законом, односно правноснажно решење о наслеђивању, са потврдом пореске управе о измирењу пореза по том правном основу или са потвдом пореске управе о ослобађању од пореске обавезе, и изјава новог власника објекта, односно дела објекта да прихвата све обавезе дотадашњег закупца из уговора о закупу.

Ако се промени власник катастарске парцеле коме је у поступку исправке граница суседних катастарских парцела дато у закуп грађевинско земљиште у јавној својини, на захтев новог власника може се изменити решење/одлука о закупу тако што ће уместо дотадашњег закупца, као нови закупац бити означен подносилац захтева.

Уз захтев за измену уговора о закупу из става 3. овог члана доставља се доказ о праву својине на катастарској парцели, основ стицања са потврдом Пореске управе о измирењу пореза по основу стицања права својине или са потврдом пореске управе о ослобођењу од пореске обавезе и изјава власника да прихвата све обавезе дотадашњег закупца из уговора о закупу.

Захтев за измену решења/одлуке о закупу подноси се Одељењу за привреду и локални економски развој, која по спроведеном поступку утврђује предлог решења-одлуке о промени закупца.

Решење-одлуку којим се мења закупац доноси председник Општине.

На основу решења-одлуке из става 6. овог члана Општина закључује са новим закупцем, уговор о закупу, у року од 30 дана од дана уручења решења/одлуке новом власнику, који по потпсивању представља основ за промену уписа закупца у јавној књизи о евиденцији непокретности и правима на њима. Права и обавезе за новог закупца настају даном закључивања уговора о закупу, односно уговора о измени уговора о закупу.

**11. Раскид уговора о закупу**

Члан 43.

Уговор о закупу се може раскинути пре истека уговореног рока:

1. Ако закупац одустане од изградње на грађевинском земљишту које му је дато у закуп након закључења уговора о закупу;

2. Ако закупац не плати целокупан износ закупнине у уговореном року, односно ако не уплати три доспеле месечне рате уколико плаћање врши у ратама;

3. Ако закупац користи дато грађевинско земљиште за друге намене, односно супротно намени за који му је грађевинско земљиште дато у закуп;

4. Ако закупац не приведе грађевинско земљиште намени у уговореном року, односно не изгради привремени објекат у уговореном року и

5. У другим случајевима у складу са законом.

Члан 44.

На раскид уговора о закупу сходно се примењују одредбе ове ове одлуке које се односе на раскид уговора о отуђењу.

Члан 45.

Лице са којим је раскинут уговор о закупу, има обавезу да, о свом трошку, изврши брисање права закупа у јавној књизи о евиденцији непокретности и правима на њима и врати грађевинско земљиште у првобитно стање, као и да општини надокнади евентуално насталу штету.

Закупац са којим је раскинут уговор о закупу, по достављању доказа да је испунио обавезе из става 1. овог члана има право на повраћај уплаћеног износа на име закупнине, у номиналном износу, уколико је закупнина плаћена јенократно, умањеном за депозит (уколико је грађевинско земљште дато у закуп у поступку јавног оглашавања) и сразмерни део износа закупнине за период држања грађевинског земљишта у закупу.

**12. Међусобно располагање власника грађевинског земљишта у јавној својини**

Члан 46.

Међусобно располагање власника грађевинског земљишта у јавној својини је пренос права јавне својине на грађевинском земљишту између носилаца права јавне својине.

Под међусобним располагањем из става 1. овог члана, подразумева се и давање грађевинског земљишта у закуп и размена. Међусобно располагање између носилаца права јавне својине на грађевинском земљишту врши се непосредном погодбом, по тржишним условима, с тим да се грађевинско земљиште може отуђити или дати у закуп без накнаде, односно по цени, односно закупнини која је мања од тржишне у складу са законом, подзаконским актом Владе Републике Србије и овом Одлуком.

У случају да се међусобно располагање између носилаца права јавне својине на грађевинском земљишту врши по тржишним условима, тржишну вредност грађевинског земљишта утврђује надлежна Пореска управа или други надлежни орган.

**13. Размена грађевинског земљишта**

Члан 47.

Размена грађевинског земљишта у јавној, задружној и приватној својини, врши се непосредном погодбом, по тржишним условима, у складу са законом, подзаконским актима Владе Републике Србије и овом одлуком.

Предмет размене може бити изграђено и неизграђено грађевинско земљиште.

Тржишну вредност грађевинског земљишта које се размењује утврђује надлежна Пореска управа или други надлежни орган.

**14. Прибављање грађевинског земљишта у јавну својину**

Члан 48.

Грађевинско земљиште се прибавља у јавну својину општине у складу са одредбама закона којим је уређена јавна својина које се односе на прибављање других непокретности у јавну својину и одредбама ове Одлуке.

Прибављање грађевинског земљишта у јавну својину Општине спроводи се у поступку јавног надметања или прикупљања писмених понуда: а изузетно непосредном погодбом, под условима утврђеним законом и овом одлуком.

Највиша купопродајна цена грађевинског земљишта које се прибавља у јавну својину Општине је тржишна вредност предметне непокретности. Тржишну вредност грађевинског земљишта утврђује надлежна Пореска управа или други надлежни орган. Грађевинско земљиште се може прибавити у јавну својину Општине непосредном погодбом, али не изнад процењене тржишне вредности, ако у конкретном случају то представља једино могуће решење, под којим се подразумева:

1. Случај када грађевинско земљиште које се прибавља у јавну својину по својим карактеристикама једино одговара потребама Општине, с тим да решење којим се прибавља грађевинско земљиште садржи образложење разлога оправданости и целисходности прибављања и разлоге због којих се прибављање не би могло реализовати јавним надметањем, односно прикупљањем понуда;

2. Случај када се ради о међусобном располагању између носилаца права јавне својине.

3. Прибављање путем размене ако је размена у интересу Општине.

Грађевинско земљиште се може прибавити у јавну својину Општине и бестеретним правним послом (поклон или једнострана изјава воље).

Одредбе ове одлуке које се односе на поступак отуђења грађевинског земљишта, сходно се примењују и на поступак прибављања грађевинског земљишта у јавну својину општине.

Члан 49.

Прибављање неизграђеног грађевинског земљишта у јавну својину Општине за потребе уређења површина јавне намене, може се, осим у поступку прописаном законом којим се уређује експрпријација и административни пренос, спровести и споразумом са власником грађевинског земљишта, непосредном погодбом, по тржишним условима.

**15. Прелазне и завршне одредбе**

Члан 50.

За уговоре о закупу грађевинског земљишта закључене до дана ступања на снагу ове Одлуке, закупци настављају испуњавање обавеза како је то уговором предвиђено.

Члан 51.

На питања која нису уређена овом Одлуком непосредно ће се применити одредбе закона и подзаконских аката.

Члан 52.

Даном ступања на снагу ове одлуке престаје да важи Одлука о грађевинском земљишту ("Службени лист општине Пожега" бр. 3/10, 2/12, 3/12 и 3/14).

Члан 53.

Ова одлука ступа на снагу осмог дана од дана објављивања у "Службеном листу општине Пожега".

**01 Број 011-31/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК СКУПШТИНЕ**

**Дејан Мркић, с.р.**

# На основу чланa 97. став 8 Закона о планирању и изградњи (“Службени гласник Републике Србије” бр. 72/09, 81/09 - испр, 64/10 - одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14 и 145/14 и 83/18) и члана 38. Статута општине Пожега („Службени лист општине Пожега број 1/19), Скупштина општине Пожега, на седници од 30.06.2021. године, донела је

**О Д Л У К У**

**О УТВРЂИВАЊУ ДОПРИНОСА ЗА УРЕЂИВАЊЕ**

**ГРАЂЕВИНСКОГ ЗЕМЉИШТА**

I ОСНОВНЕ ОДРЕДБЕ

**Члан 1**

Овом Одлуком прописује се поступак обрачуна и наплате доприноса за уређивање грађевинског земљишта, зоне и врсте намена објеката, износи коефицијената зоне и намене, критеријуми, износ и поступак умањивања доприноса, посебна умањења за недостајућу инфраструктуру и услови и начин обрачуна умањења за трошкове инфраструктурног опремања средствима инвеститора као и друга питања од значаја за обрачун и наплату доприноса за уређивање грађевинског земљишта.

**Члан 2**

Уређивање грађевинског земљишта обухвата његово припремање и опремање.

Припремање земљишта обухвата истражне радове, израду геодетских, геолошких и других подлога, израду планске и техничке документације, програма за уређивање грађевинског земљишта, расељавање, уклањање објеката, санирање терена и друге радове.

Опремање земљишта обухвата изградњу објеката комуналне инфраструктуре и изградњу и уређење површина јавне намене.

Уређивање грађевинског земљишта врши се према средњорочним и годишњим програмима уређивања.

**Члан 3**

Допринос за уређивање грађевинског земљишта плаћа инвеститор.

Средства добијена од доприноса за уређивање грађевинског земљишта користе се за уређивање и прибављање грађевинског земљишта у јавну својину, и за изградњу и одржавање објеката комуналне инфраструктуре.

**II ОБРАЧУН ДОПРИНОСА**

**Члан 4**

Износ доприноса се утврђује решењем о издавању грађевинске дозволе, а на основу обрачуна доприноса који врши надлежни орган јединице локалне самоуправе или предузеће из члана 94 ст 2 Закона о планирању и изградњи.

Висина доприноса за уређивање грађевинског земљишта за изградњу објекта обрачунава се тако што се просечна цена квадратног метра станова новоградње у општини Пожега објављена од стране Републичког завода за статистику[[1]](#footnote-2) за територију општине, помножи са укупном нето површином објекта који је предмет градње, израженом у м² и са коефицијентом зоне и коефицијентом намене објекта утврђеним овом Одлуком.

**Члан 5**

Грађевинско земљиште потпуно комунално опремљено за грађење је земљиште на коме је изграђен приступни пут са тротоаром и јавном расветом, водоводна и канализациона мрежа.

Накнада за уређивање грађевинског земљишта не обухвата трошкове електродистрибутивне мреже и објеката, ТТ мреже и објеката, кабловски дистрибутивни систем, мрежу и објекте топлификације и гасификације, које инвеститор посебно уговара са надлежним јавним предузећима.

**а ) ЗОНЕ**

**Члан 6**

За утврђивање доприноса за уређивање грађевинског земљишта одређују се следеће зоне :

Градско грађевинско земљиште у граду Пожега, зависно од тржишне вредности степена комуналне опремљености, посебних урбанистичких погодноси и приступачности локације, годишњег програма за уређивања грађевинског земљишта и погодности које пружа локација, дели се на четири урбанистичке зоне, и то:

Опис границе прве зоне:

Граница **прве зоне** иде улицом Војводе Степе до раскрснице до ''Будимке'', затим улицом Војводе Мишића до семафора код хотела, потом улицом Николе Пашића до бензинске пумпе када граница наставља Француском улицом до раскрснице са улицом Вука Караџића, потом наставља планираним продужетком Француске улице испод старог вртића до пресека са Југ Богдановом улицом у Радовини, потом иде Југ Богдановом улицом поред Дома здравља и скреће у Немањину улицу према комплексу касарне на углу раскрснице граница иде улицом Хиландарском до завршетка улице Војводе Степе.

**Опис границе ДРУГЕ ЗОНЕ :**

Граница **друге зоне** иде од моста на бакионичком потоку у ул.К.Милоша код Будимке затим ул. Миутина Миланковића, а од средине ул. М.Миланковића иде на запад граничном линијом раздвајања комплекса Будимке и погона кланице до старе пруге потом на југ старом пругом до линије завршетка Златиборске улице и даље на запад ул. Косовских јунака до ул. Н.Пашића даље ул. Н.Пашића према мосту до постојећег бедема, даље постојећим бедемом до моста код Дома здравља и даље на север бедемом до краја бедема. Од те тачке право у раскрсницу ул. Момчила Тешића и Дринске дивизије, и даље ул. Дринске дивизије до раскрснице са ул. В.Путника; од те раскрснице на југ ул.В.Путника до раскрснице са ул.Д.Туцовића, даље улицом Д.Туцовића до раскрснице са ул.Бана Милутина. Од те раскрснице даље ул.Бана Милутина до расрснице са ул. Цара Душана даљае улицом Цара Душана до раскрснице са ул. Петра Лековић и даље ул. Петар Лековић ка мосту преко бакионичког потока. Од моста на бакионичком потоку граница иде бакионичким потоком на југ до моста у ул. Књаза Милоша.

**Опис границе ТРЕЋЕ ЗОНЕ:**

Граница **треће зоне** почиње од раслкрснице у улици К.Милоша и иде улицом између ''Напретка'' и ''Дрине –Копаоник'' на југ до раскрснице са планираном саобраћајницом на северној граници комплекса шумске секције. Од те тачке граница иде на запад планираном саобраћајницом до бакионичког потока даље на југ бакионичким потоком до улива у Скрапеж а онда левом обалом до моста , од моста прелази на десну обалу Скрапежа до улива драгановачког потока у Скрапеж. Даље граница иде драгановачким потоком на југо –запад до старе границе ГУП-а затим старом границом ГУП-а на југ и тим правцем до пресека са улицом Татојевица, потом даље на југ до пресека са Таштипољском улицом а онда даље на запад Таштипољском улицом до пресека ове улице са Годовичким путем . Граница даље иде Годовичким путем ка југу до границе ГУП-а а онда на запад преко пруге и магистралног пута М5 до раскрснице са ул. Браће Мићић, затим улицом Б.Мићић до Бојовог брда односно до раскрснице са улицом Јелице Смиљанић и даље улицом Ј.Смиљанић до раскрснице са улицом Радничком и потом Радничком улицом до њеног скретања на север од тог места планираним продужетком ове улице на запад до пресека са улицом Десимира Смиљанића затим на север улицом Д.Смиљанића до раскрснице са улицом Рашљанском , потом Рашљанском улицом до њеног пресека са ул. Народних хероја , затим у истом правцу планираном улицом до пресека са улицом Доситеја Обрадовића и даље у истом правцу планираном улицом до пресека са ул.Павла Штула, затим улицом П.Штула на север до пруге Београд –Бар,затим пругом ка северозападу до укрштања пруге са железничким потоком , затим граница иде тим потоком прелази преко Висибабске улице и иде даље потоком до укрштања са улицом Браће Лазић, затим улицом Браће Лазић до границе ГУП-а и даље границом ГУП-а која обилази око комплекса Болнице и излази на Савинац укрштајући се при томе са улицом Видосава Марјановића, затим иде ул. В.Марјановића на исток до укрштања са интерном саобраћајницом иза Пољопривредне школе, потом иде том интерном саобраћајницом на север до комплекса земљишта у власништву Пољопривредне школе иде јужном границом тог комплекса на запад , затим западномо границом тог комплекса до средине западне границе и потом скреће под 90 степени ка западу планираном саобраћајницом паралелном улици Прудови средишњим делом потеса Јањића клена до границе ГУП-а , затим ул.Миодрага Јоксимовића граница иде на север до укрштања са улицом Прудови, даље улицом Прудови на запад до скретања у прву саобраћајницу са десне стране паралелно са границом ГУП-а , до границе ГУП-а а затим нагло скреће на исток обухватајући стамбено насеље у Прудовима и излази на пругу Београд – Бар. Граница потом прелази пругу и иде саобраћајницом иза комплекса предузећа ''Амор'' – северни део надвожњака пруге Београд- Бар и даље се укршта са улицом Краља Александра пре надвожњака, продужава улицом К.Александра до моста код Дома здравља а потом граница наставља реком Скрапеж идући на север ка потесу Алексића баре т.ј. граница прелази на планирану саобраћајницу која излази у улицу Момчила Тешића , прелази ову улицу и иде западном страном комплекса стамбеног насеља Котарски грм, обилази са северне стране насеље пресеца улицу Господар Јованову и улази у улицу Мајке Јевросиме и иде том улицом до изласка на улицу Војводе Путника, затим улицом В.Путника на север до улице Цара Душана, потом улицом Ц. Душана до њеног укрштања са улицом Бана Милутина, па улицом Б. Милутина на северо - исток до Бакионичког потока и иде даље на југ правцем Бакионичког потока све до моста у улици Петра Лековића, обухвата стамбена насеља на северу и улази у улицу Милоша Обилића, затим пресеца Бакионичку улицу иде овом улицом ка југу до скретања у прву слепу улицу на левој страни иде том слепом улицом на исток наставља њеним замишљеним продужетком т.ј. средином земљишног комплекса предузећа ''Радник'' потом скреће под углом од 90 степени у улицу Браће Југовић уз источну границу комплекса ''Радник'' и силази на улицу Књаза Милоша.

**Опис границе ЧЕТВРТЕ ЗОНЕ :**

**Четврта зона** обухвата простор између описане границе треће зоне и границе ГУП-а.

**Опис границе ПЕТЕ ЗОНЕ: општине Пожега.**

Пета зона обухвата сеоско подручје на територији општине Пожега.

ДОПРИНОС ЗА УРЕЂИВАЊЕ ГРАЂЕВИНСКОГ ЗЕМЉИШТА

**Члан** 7

За уређивање грађевинског земљишта плаћа се допринос јединици локалне самоуправе на чијој територији је планирана изградња објекта.

Новчана средства добијена од доприноса за уређење грађевинског земљишта користе се за уређивање (припремање и опремање) грађевинског земљишта, прибављање грађевинског земљишта у јавну својину и изградњу и одржавање објеката комуналне инфраструктуре.

**Члан 8**

Допринос за уређивање грађевинског земљишта плаћа инвеститор.

Износ доприноса се утврђује решењем о издавању грађевинске дозволе тако што се основица коју чини просечна цена квадратног метра станова новоградње на територији општине Пожега, према последњим објављеним подацима органа надлежног за послове статистике, помножи са укупном нето површином објекта који је предмет градње, израженом у метрима квадратним, и са коефицијентом зоне и коефицијентом намене објекта која се утврђује овом Одлуком, према обрасцу:

Д=ЦГ (дин/м2)xП (м2) x К зоне x К намене

Д = Висина доприноса за уређење

ЦГ м2 = Просечна цена м2 станова новоградње у општини Пожега за текућу годдину објављене од стране Републичког завода за статистику.

П м2 = Нето површина објекта који се гради

К зоне = Коефицијент зоне

К намене= Коефицијент намене

**Коефицијент зоне из става 2. овог члана не може бити већи од 0,1, а коефицијент намене не може бити већи од 1,5.**

Износ доприноса за уређивање грађевинског земљишта се умањује за трошкове инфраструктурног опремања грађевинског земљишта средствима инвеститора, на основу уговора закљученог у складу са чланом 92. Закона о планирању и изградњи, као и за вредност земљишта које инвеститор уступа јединици локалне самоуправе за изградњу инфраструктурних објеката.

У складу са Законом ће надлежне службе, општине Пожега најкасније до 30. новембра Ктекуће године утврдити коефицијенте из става 2. овог члана.

Инвеститор који достави одговарајуће средство обезбеђења плаћања има право да износ доприноса за уређивање грађевинског земљишта исплати у најмање 36 месечних рата, а онај који плаћа накнаду једнократно, пре подношења пријаве радова, има право на умањење у ***износу од најмање 30%, у складу са одлуком јединице локалне самоуправе.***

Овом Одлуком утврђује се намена објекта из става 2. овог члана:

* износе коефицијената зоне и
* коефицијената намене,
* критеријуме, износ и поступак умањивања доприноса за уређивање грађевинског земљишта посебна умањења износа доприноса за недостајућу инфраструктуру као и
* услове и начин обрачуна умањења из става 5. овог члана, и друге погодности за инвеститоре, метод валоризације у случају плаћања у ратама као и друга питања од значаја за обрачун и наплату доприноса за уређивање грађевинског земљишта, у складу са Законом,
* може се појединачним актом предвидети додатна погодност за плаћање доприноса за објекте од посебног значаја за развој јединице локалне самоуправе.

Не могу се предвидети умањења износа доприноса за објекте станоградње, осим по основу прописаном у ставу 5. овог члана, као и за објекте социјалног становања код којих је инвеститор Република Србија, аутономна покрајина или јединица локалне самоуправе.

Допринос за уређивање грађевинског земљишта не обрачунава се за објекте јавне намене у јавној својини, објекте комуналне и друге инфраструктуре, производне и складишне објекте, подземне етаже објеката високоградње (простор намењен за гаражирање возила, подстанице, трафостанице, оставе, вешернице и сл.), осим за делове подземне етаже које се користе за комерцијалне делатности, отворена дечја игралишта, отворене спортске терене и атлетске стазе.

Допринос за уређивање грађевинског земљишта се плаћа када се намена објекта, односно дела објекта, мења из једне намене у другу намену за коју је прописан већи износ доприноса.

Инвеститор који уклања постојећи објекат који је изграђен у складу са законом, у циљу изградње новог објекта на истој локацији, плаћа допринос за уређивање грађевинског земљишта само за разлику у броју квадрата корисне површине између објекта који планира да изгради и објекта који се уклања.

Ако за Општину Пожегу нису објављени подаци о просечној цени квадратног метра станова новоградње, допринос из става 1. биће утврђен на основу просека износа просечних цена квадратног метра станова новоградње у свим јединицама локалне самоуправе истог степена развијености у складу са законом којим се уређује регионални развој, за које су ти подаци објављени.

По захтеву јединице локалне самоуправе прецизније Општине Пожега у циљу реализације пројекта од значаја за локални економски развој, Влада Републике Србије може одобрити висину накнаде у другачијем износу од износа предвиђеног ставом 2. овог члана.

**Члан 9**

Износ, начин плаћања доприноса за уређивање грађевинског земљишта и средство обезбеђења у случају плаћања на рате су саставни део решења о грађевинској дозволи.

Када надлежни орган по захтеву инвеститора изда грађевинску дозволу услед промена у току грађења, саставни део тог решења је нови обрачун доприноса.

Саставни део решења о употребној дозволи је коначни обрачун доприноса.

Најкасније до подношења пријаве радова, инвеститор је дужан да изврши уплату доприноса за уређивање грађевинског земљишта у целости, односно ако плаћа на рате да уплати прву рату и достави средство обезбеђења плаћања.

Као средство обезбеђења плаћања доприноса, инвеститор је дужан да:

1) до момента пријаве радова, достави неопозиву банкарску гаранцију, наплативу на први позив, без приговора која гласи на укупан износ недоспелих рата и која је издата на рок који мора бити дужи три месеца од дана доспећа последње рате, или

2) успостави хипотеку на објекту који вреди најмање 30% више од укупног износа недоспелих рата, у корист јединице локалне самоуправе.

Инвеститор који гради објекат чија укупна бруто развијена грађевинска површина не прелази 200 м² и који не садржи више од две стамбене јединице није у обавези да поднесе средство обезбеђења у случају плаћања доприноса за уређивање грађевинског земљишта на рате.

б) НАМЕНА ОБЈЕКАТА

**Члан 10**

Намене објеката[[2]](#footnote-3) за које се плаћа допринос су:

*-* производна: производни и складишни објекти, гаражни простор у овим објектима

- стамбена: индивидуални и колективни стамбени објекти, стамбени простор у стамбено - пословним објектима, и пратећи гаражни простор у стамбеним и стамбено - пословним објектима;

- комерцијална: трговинске објекте, пословне објекте и канцеларије, пословно-стамбене апартмане, мењачнице, кладионице, коцкарнице, видео клубове, гараже као засебне комерцијалне објекте, хотеле, угоститељске објекте, бензинске пумпе, као и друге објекте комерцијалног и услужног карактера

- јавна: објекти намењени за јавно коришћење и могу бити објекти јавне намене у јавној својини по основу посебних закона (линијски инфраструктурни објекти, објекти за потребе државних органа, органа територијалне аутономије и локалне самоуправе итд.) и остали објекти јавне намене који могу бити у свим облицима својине (болнице, домови здравља, домови за старе, објекти образовања, отворени и затворени спортски и рекреативни објекти, објекти културе, саобраћајни терминали, поште и други објекти) и објекти - простори традиционалних цркава и традиционалних верских заједница у смислу Закона о црквама и верским заједницама ("Службени гласник РС", број 36/2006)

- остала: магацински простор, стоваришта, пијаце, објекти производног занатства, индустрије и грађевинарства, комунални објекти, гаражни простор у свим наведеним објектима, пољопривредни објекти, економски објекти гаражни простор у овим објектима, помоћни објекти, отворени паркинзи.

Објекти који нису наведени у ставу 1 овог члана, уподобиће се најсличнијој наведеној намени.

**в) КОЕФИЦИЈЕНТИ**

За обрачунавање доприноса за уређивање грађевинског земљишта одређују се следећи коефицијенти:

**Члан 11**

Коефицијент за зону (Куз):

|  |  |
| --- | --- |
| Урбанистичка зона | Коефицијент |
| Прва зона | 0,033 |
| Друга зона | 0,031 |
| Трећа зона | 0,03 |
| Четврта зона | 0,02 |
| Пета зона | 0,002 |

Коефицијент за намену (Кн):

|  |  |
| --- | --- |
| Намена објекта | Коефицијент |
| Стамбени | 1 |
| Комерцијални и јавни у приватној својини | 1,5 |
| Остали | 0,8 |
| Помоћни и економски | 0,4 |

Коефицијенти комуналне опремљености (Кко): У случају опремљености грађевинског земљишта приступним путем, канализационом и водоводном мрежом, тротоаром и јавном расветом, коефицијент комуналне опремљености је 1.

Уколико је земљиште непотпуно опремљено комуналном инфраструктуром, допринос обрачунат у складу са чланом 13. ове Одлуке (Цукупна) умањује се за одређени проценат, у складу са следећом табелом:

|  |  |
| --- | --- |
| Недостајућа комунална инфраструктура | Проценат умањења |
| приступни пут | 15% |
| канализациона мрежа | 15% |
| водоводна мрежа | 15% |
| тротоар | 5% |
| јавна расвета | 5% |

Максималан износ умањења по више критеријума може бити 50%.

**Члан 12**

Обрачун доприноса за уређивање грађевинског земљишта врши се на захтев инвеститора из члана 3. ове Одлуке, а на основу достављене урбанистичко - техничке документације, односно правоснажних локацијских услова, извода из пројекта за грађевинску дозволу, сепарата пројекта за грађевинску дозволу која се мења, пројекта изведеног стања и др. документације прописане важећим Законом о планирању и изградњи и подзаконским актима.

Члан 13

Допринос за уређивање грађевинског земљишта не обрачунава се за објекте јавне намене у јавној својини, објекте комуналне и друге инфраструктуре, производне и складишне објекте, подземне етаже објеката високоградње (простор намењен за гаражирање возила, подстанице, трафостанице, оставе, вешернице и сл.),осим за делове подземне етаже које се користе за комерцијалне делатности, отворена дечија игралишта, отворене спортске терене и атлетске стазе.

Члан 14

За изградњу објеката за обављање делатности која је од значаја за привредни развој општине Пожега допринос се може умањити уз сагласност општинског већа Општине Пожега.

Умањење из става 1 овог члана не односи се на објекте станоградње.

Члан 15

Уколико се мења намена објекта, односно дела објекта у другу намену објекта за коју је прописан већи износ доприноса, инвеститор је у обавези да плати разлику доприноса за другу (нову) намену објекта за коју је прописан већи износ доприноса.

**Члан 16**

Уколико у току изградње настану измене у односу на грађевинску дозволу и инвеститор изгради већу површину обавезан је да достави нови пројекат за грађевинску дозволу, односно сепарат за грађевинску дозволу на основу којих ће се сачинити обрачун доприноса за разлику у површини, који ће бити саставни део измењеног решења о грађевинској дозволи.

Члан 17

Инвеститор који уклања постојећи објекат који је изграђен у складу са законом, у циљу изградње новог објекта на истој локацији плаћа допринос за уређивање грађевинског земљишта само за разлику у броју квадрата корисне површине између објекта који планира да изгради и објекта који се уклања.

Легалност и површина објекта из става 1 овог члана доказује се: изводом из Листа непокретности; грађевинском и употребном дозволом или актом надлежне службе-потврдом, да је објекат грађен у периоду када за његову изградњу није било потребно издавање грађевинске дозволе. Уколико наведене исправе не садрже податке о површини објекта, иста се утврђује на основу акта надлежне службе/одељења, или техничке документације која је саставни део грађевинске дозволе, копије плана или увиђаја на лицу места од стране овлашћеног лица општинске управе.

**III НАЧИН ПЛАЋАЊА ДОПРИНОСА И СРЕДСТВА ОБЕЗБЕЂЕЊА**

**Члан 18**

Допринос за уређивање грађевинског земљишта може се платити једнократно у целости или на рате.

Инвеститор допринос за уређивање грађевинског земљишта може платити на следећи начин:

**- једнократно у целости са умањењем се у износу од 30% или**

- у 36 месечних рата, уз усклађивање рата, на месечном нивоу, са индексом потрошачких цена према подацима Републичког завода за статистику.

У случају плаћања доприноса за уређивање грађевинског земљишта на рате, инвеститор је дужан да као средство обезбеђења плаћања достави:

1. неопозиву банкарску гаранцију, наплативу на први позив, без приговора која гласи на укупан износ недоспелих рата и која је издата на рок који мора бити дужи три месеца од дана доспећа последње рате или
2. успостави хипотеку на објекту који вреди најмање 30% више од укупног износа недоспелих рата у корист јединице локалне самоуправе

У случају плаћања доприноса за уређивање грађевинског земљишта на рате за изградњу објеката чија укупна бруто развијена грађевинска површина не прелази 200м² и који не садржи више од две стамбене јединице, из става 5 овог члана, не достављају се средства обезбеђења.

Право на умањење од 30% има и инвеститор који плаћање врши у ратама у случају једнократног плаћања преосталих недоспелих рата.

**Члан 19.**

Инвеститор је дужан да изврши уплату доприноса за уређивање грађевинског земљишта у целости, односно ако плаћа на рате да уплати прву рату и достави средства обезбеђења, најкасније до подношења пријаве.

Уколико инвеститор не измири доспели износ доприноса у прописаном року, наплата ће се извршити принудним путем у поступку прописаном важећим Законом о преском систему и пореској администрацији.

Трошкови принудне наплате падају на терет инвеститора.

IV Уговор о регулисању мЕЂусобних односа у вези КОМУНАЛНОг ОПРЕМАЊа НЕИЗГРАЂЕНОГ ГРАЂЕВИНСКОГ ЗЕМЉИШТА СРЕДСТВИМА ФИЗИЧКИХ И ПРАВНИХ ЛИЦА

Члан 20.

Грађевинско земљиште које није уређено у смислу ове Одлуке, а налази се у обухвату планског документа на основу кога се могу издати локацијски услови, односно грађевинска дозвола, може се припремити, односно опремити и средствима физичких или правних лица.

Заинтересовано лице, односно инвеститор објекта који се гради на неуређеном грађевинском земљишту подноси надлежном органу јединице локалне самоуправе (или: правном лицу из члана 94 став 2 Закона) предлог о финансирању припремања, односно опремања грађевинског земљишта.

Уз предлог о финансирању лице из става 2. овог члана прилаже/доставља:

- правоснажне локацијске услове

- доказ о решеним имовинско – правним односима за парцелу на којој намерава да гради објекта

- копија плана за парцеле

- предлог динамике и рокова изградње

Члан 21.

Општинско веће након разматрања предлога лица из става 2. члана 18. ове Одлуке и достављене документације, припрема Елаборат о заједничком припремању, односно опремању грађевинског земљишта и предлог уговора о заједничком припремању, односно опремању грађевинског земљишта

Елаборат из става 1. овог члана садржи:

* податке о локацији односно зони,
* податке из урбанистичког плана и техничке услове за изградњу недостајуће инфраструктуре,
* податке из програма уређивања грађевинског земљишта,
* границе локације која се опрема са пописом катастарских парцела,
* динамику и рок изградње комуналне инфраструктуре,

- обавезу \_\_\_\_\_\_\_ ( правно лице из члана 94 ст 2 Закона) да обезбеди стручни надзор у току извођења радова

- одређивање учешћа сваке уговорне стране у обезбеђивању, односно финансирању израде техничке документације и стручне контроле техничке документације, извођењу радова и избору извођача радова, као и других трошкова у вези са опремањем грађевинског земљишта, укључујући висину и рокове обезбеђивања финансијских и других средстава;

- одређивање објеката који се граде и који ће прећи у својину јединице локалне самоуправе;

- одређивање износа учешћа лица из става 1. овог члана у финансирању припремања, односно опремања грађевинског земљишта који ће бити умањен за износ доприноса за уређивање грађевинског земљишта;

- средства обезбеђења испуњења обавеза уговорних страна.

Члан 22.

На основу елабората из члана 19 ове Одлуке закључује се Уговор о заједничком припремању, односно опремању грађевинског земљишта између лица из става 2. члана 19 ове одлуке и \_\_\_\_\_\_\_\_\_\_\_\_ (правно лице из чл 94 став 2 Закона).

Уговор из става 1. овог члана садржи следеће:

- податке о локацији, односно зони у којој се планира опремања грађевинског земљишта;

- податке из планског документа и техничке услове за изградњу;

- податке из програма уређивања грађевинског земљишта;

- границе локације која се припрема, односно опрема са пописом катастарских парцела;

- динамику и рок изградње;

- обавезу \_\_\_\_\_\_\_\_ (правно лице из чл 94 став 2 Закона) да обезбеди стручни надзор у току извођења радова;

- одређивање учешћа сваке уговорне стране у обезбеђивању, односно финансирању израде техничке документације и стручне контроле техничке документације, извођењу радова и избору извођача радова, као и других трошкова у вези са опремањем грађевинског земљишта, укључујући висину и рокове обезбеђивања финансијских и других средстава;

- одређивање објеката који се граде и који ће прећи у својину јединице локалне самоуправе;

- одређивање износа учешћа лица из става 1. овог члана у финансирању припремања, односно опремања грађевинског земљишта за који ће бити умањен износ доприноса за уређивање грађевинског земљишта

- вредност земљишта које инвеститор уступа јединици локалне самоуправе за изградњу инфраструктурних објеката

- средства обезбеђења за испуњење обавеза уговорних страна.

**VI ПРЕЛАЗНЕ И ЗАВРШНЕ ОДРЕДБЕ**

**Члан 23**

Инвеститори који су са јединицом локалне самоуправе закључили уговор о накнади за уређивање грађевинског земљишта за изградњу објеката, по раније важећим законима и општим актима јединице локалне самоуправе, по којима накнада није плаћена у целости, имају право на закључивање анекса уговора и обрачун доприноса у складу са овом Одлуком[[3]](#footnote-4).

**Члан 24**

Инвеститор који је уговорио накнаду за уређивање грађевинског земљишта по раније важећим прописима има право на раскид уговора и повраћај уплаћених средстава у номиналном износу, уколико од надлежне управе достави доказ да није издата потврда о пријему документације, односно грађевинска дозвола, односно да инвеститор не може остварити право изградње објекта на основу издате документације као и да није започета изградња објекта.

**Члан 25**

Инвеститори који су закључили уговоре са Oпштином Пожега о регулисању накнаде за уређивање грађевинског земљишта или исте закључе до ступања на снагу ове Одлуке у обавези су да плаћају накнаду за уређивање грађевинског земљишта у свему у складу са закљученим уговором.

**Члан 26**

Ступањем на снагу ове Одлуке, престају да важe одредбе Одлуке о грађевинском земљишту ( Сл.лист општине Пожега бр.3/10), Одлука о изменама и допунама одлуке о грађевинском земљишту (Сл.лист општине Пожега бр.2/11) и Одлука о изменама и допунама одлуке о грађевинском земљишту (Сл.лист општине Пожега бр.3/14) и Одлука о изменама и допунама одлуке о грађевинском земљишту (Сл.лист општине Пожега бр.1/15).

**Члан 27.**

Ова одлука ступа на снагу осмог дана од дана објављивања у Службеном листу Општине Пожега.

**01 Број: 011-32/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК СКУПШТИНЕ,**

***Дејан Мркић, с.р.***

На основу члана 38. став 2. Закона о јавним предузећима (''Сл.гласник РС'', бр.15/16 и 88/19) и члана 38. и 113. Статута општине Пожега (''Сл.лист општине Пожега'', бр. 1/19), на седници Скупштине општине Пожега, одржаној 30.06.2021. године, донета је

**О Д Л У К А**

**о спровођењу јавног конкурса за избор**

**директора Јавног комуналној предузећа**

**''Наш дом'' Пожега**

1. Покреће се поступак избора директора ЈКП ''Наш дом'' Пожега, чији је оснивач општина Пожега.

2. Поступак из тачке 1. ове Одлуке спровешће Комисија за спровођење конкурса за избор директора јавних предузећа (у даљем тексту: Комисија) на основу огласа о јавном конкурсу за избор директора ЈКП ''Наш дом'' Пожега.

3. Усваја се текст огласа о јавном конкурсу за избор директора Предузећа из тачке 1. ове Одлуке.

4. Огласом о јавном конкурсу, који је саставни део ове Одлуке, наведени су услови за именовање директора утврђени Законом о јавним предузећима, оснивачким актом Јавног предузећа и Статутом ЈКП ''Наш дом'' Пожега.

5. Оглас о јавном конкурсу, из ове Одлуке, објавиће се у ''Службеном гласнику Републике Србије'', ''Службеном листу општине Пожега'', најмање једним дневним новинама које се дистрибуирају на целој територији Републике Србије и на званичној интернет страници општине Пожега.

6. Ову Одлуку објавити у ''Службеном листу општине Пожега''.

**01 Број: 011-28/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

***Дејан Мркић, с.р.***

**Јавни конкурс за директора ЈКП ”Наш дом”**

На основу члана 36. став 3. и члана 39. Закона о јавним предузећима („Службени гласник РС“, број 15/2016 и 88/2019) и Одлуке о спровођењу јавног конкурса за избор директора Јавног комуналног предузећа „НАШ ДОМ“ ПОЖЕГА**,**01 број 011-28/2021 од 30.06.2021. године, Скупштина општине пОЖЕГА, оглашава

**ЈАВНИ КОНКУРС**

**ЗА ИЗБОР  ДИРЕКТОРА ЈАВНОГ КОМУНАЛНОГ ПРЕДУЗЕЋА**

**„НАШ ДОМ'' ПОЖЕГА**

**I  Подаци о јавном предузећу:**

Јавно предузеће послује под пословним именом: Јавно комунално предузеће  „НАШ ДОМ'' ПОЖЕГА

Скраћено пословно име: ЈКП ''НАШ ДОМ''ПОЖЕГА

Седиште предузећа је у Пожеги, Зелена пијаца 7

Матични број предузећа: 07239408

ПИБ предузећа: 101004247

Претежна делатност предузећа - 3600 скупљање, пречишћавање  и дистрибуција воде

**II Послови директора:**

Представља и заступа предузеће; организује и руководи процесом рада; води пословање предузећа; одговара за законитост рада предузећа; предлаже дугорочни и средњорочни план пословне стратегије и развоја и одговоран је за њихово спровођење; предлаже годишњи програм пословања и одговоран је за његово спровођење; предлаже финансијске извештаје; извршава одлуке надзорног одбора; подноси извештаје о раду; доноси акт о систематизацији; доноси опште акте за чије је доношење овлашћен; предлаже Надзорном одбору доношење одлука и других аката из његовог делокруга рада; одлучује о појединачним правима, обавезама и одговорностима запослених у складу са Законом, Правилником о раду и Статутом Предузећа; врши и друге послове одређене Законом и Статутом Предузећа и доноси одговарајуће одлуке, решења, упутства, наредбе и др. акте из своје надлежности.

**III   Услови за именовање директора:**

За директора јавног предузећа може бити именовано лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2;
4. да има најмање три године радног искуства на пословима који су повезани са пословима јавног предузећа;
5. да познаје област корпоративног управљања;
6. да има радно искуство у организацији рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела и то: обавезно психијатријско лечење и чување у здравственој установи; обавезно психијатријско лечење на слободи; обавезно лечење наркомана; обавезно лечење алкохоличара; забрана вршења позива, делатности и дужности.

**Мандат директора и место рада**: Мандат директора траје четири године, а место рада је Пожега, улица Зелена пијаца 7.

**IV Стручна оспособљеност, знања и вештине:**

У изборном поступку проверава се познавање делокруга рада Јавног комуналног предузећа, поседовање стручних, организационих и других способности, знања и вештина неопходних за успешно обављање функције директора, вештина аналитичког резоновања и логичког расуђивања и то увидом у податке из пријаве и разговором, односно на други одговарајући начин у складу са Законом којим се уређује правни положај јавних предузећа и Уредбом о мерилима за именовање директора јавног предузећа („Службени гласник РС”, бр. 65/16).

**V  Рок за подношење пријава**: Пријава на јавни конкурс за избор директора јавног предузећа подноси се у року од 30 дана од дана објављивања јавног конкурса у „Службеном гласнику Републике Србије“.

**Пријава на конкурс садржи**: Личне податке, адреса становања, податке о образовању, податке о врсти и дужини радног искуства са описом послова на којима је кандидат радио до подношења пријаве на конкурс и одговорности на тим пословима.

**VI  Лице задужено за давање обавештења о јавном конкурсу**: Светлана Љубичић, тел. 031/3816-401 - локал 148, сваког радног дана у времену од 7,00 до 15,00 часова

**VII Докази који се прилажу уз пријаву:**

1. Извод из МКР;
2. Уверење о држављанству (не старије од шест месеци);
3. Диплома о стеченом високом образовању;
4. Исправе којима се доказује радно искуство са високим образовањем (решења, уговори, потврде, уверења и други акти);
5. Исправе којима доказује радно искуство на пословима који су повезани са пословима јавног предузећа;
6. Исправе којима доказује радно искуство у организовању и вођењу послова;
7. Изјава кандидата дата под кривичном, моралном , материјалном одговорношћу да није члан органа политичке странке, односно да му је одређено мировање у вршењу функције у органу политичке странке;
8. Уверење надлежног органа да лице није осуђивано на казну затвора од најмање шест месеци и уверење надлежног органа да му нису изречене мере безбедности у складу са законом којим се уређују кривична дела и то: обавезно психијатријско лечење и чување у здравственој установи, обавезно психијатријско лечење на слободи; обавезно лечење наркомана; обавезно лечење алкохоличара; забрана вршења позива, делатности и дужности (не старије од 6 месеци);

Сви докази се прилажу у оригиналима или овереним фотокопијама.

**VIII Адреса на коју се подносе пријаве:**

Пријаве са комплетном документацијом подносе се путем поште или лично преко писарнице Општинске управе општине Пожрхс, шалтер број 1, на адресу: Општина Пожега - Комисији општине Пожега за спровођење поступка за избор директора, ул. Трг Слободе 9, 31210 Пожега.

Пријаве се подносе у затвореној коверти са назнаком „Пријава на конкурс за избор директора Јавног комуналног предузећа „НАШ ДОМ“ ПОЖЕГА – „Не отварај“!

Неблаговремене**,**неразумљиве и пријаве уз које нису приложени сви потребни докази комисија одбацује закључком против кога није допуштена посебна жалба.

Овај оглас објављује се у „Службеном гласнику РС“, у „Службеном листу општине Пожега'' и једном од дневних новина које се дистрибуирају на  целој територији Републике Србије и интернет страници општине Пожега.

**Садржај: стр.**

|  |  |  |  |  |
| --- | --- | --- | --- | --- |
| - | **Одлука о заврешном рачуну Буџета општине Пожега за 2020. годину** | 1 | - | 9 |
| - | **Одлука о ребалансу Буџета општине Пожега за 2021. годину** | 9 | - | 17 |
| - | **Одлука о допуни Статута општине Пожега** | 17 | - | 17 |
| - | **Одлука о преносу овлашћења на Општинско веће општине Пожега** | 18 | - | 18 |
| - | **Одлука о изменама и допунама Одлуке о правима и услугама у социјалној заштити општине Пожега** | 18 | - | 21 |
| - | **Одлука о боравишној такси** | 21 | - | 24 |
| - | **Одлука о праву прече куповине** | 25 | - | 25 |
| - | **Одлука о отуђењу, размени, прибављању и давању у закуп гађевинског земљишта у јавној својини** | 25 | - | 39 |
| - | **Одлука о утврђивању доприноса за уређивање грађевинског земљишта** | 39 | - | 50 |
| - | **Одлука о спровођењу јавног конкруса за избор директора ЈКП ''Наш дом'' Пожега** | 50 | - | 51 |
| - | **Јавни конкурс за избор директора ЈКП ''Наш дом'' Пожега** | 51 | - | 53 |

**Издавач: Скупштина општине Пожега**

**Одговорни уредник: Секретар Скупштине општине Пожега – Боривоје Неоричић**

**Штампа: Општинска управа Пожега**

1. . [↑](#footnote-ref-2)
2. [↑](#footnote-ref-3)
3. [↑](#footnote-ref-4)